Less Is More: elokuuta 2011\nLupailin viime kirjoituksessani julkaista omat säästötavoitteet tuleville vuosikymmenille, joten tässä ne nyt sitten tulevat:\nTaulukkoa luetaan seuraavasti: Joka vuodelle on tarkoitus saada ylijäämää keskimäärin 4000 Euroa, joten sen mukaan mennään. Käytännössä taulukko on jaettu kahteen eri osaan eli minimitavoitteeseen joka on 6%:n reaalinen vuosituotto ja toinen osa joka on varsinainen päätavoite eli 8% . Keskimäärin arvopaperimarkkinat ovat tuottaneet USA:ssa 7%:n reaalituoton, joten päätavoitetta pidän kohtuullisen haasteellisena pitkällä aikavälillä. Joka vuodelle on sitten hahmoteltu sekä vuosittainen tuotto että kumuloitunut summa kaikilta säästövuosilta. Tätä tavoitetaulukkoa ja sen toteutumista on tarkoitus sitten seurata tulevina vuosikymmeninä.\nVuosi\tMin vuosittainen 6%\tMin Total\tTavoite 8%\tMax Total\n1\t4000,00\t4000,00\t4000,00\t4000,00\n2\t4240,00\t8240,00\t4320,00\t8320,00\n3\t4494,40\t12734,40\t4665,60\t12985,60\n4\t4764,06\t17498,46\t5038,85\t18024,45\n5\t5049,91\t22548,37\t5441,96\t23466,40\n6\t5352,90\t27901,27\t5877,31\t29343,72\n7\t5674,08\t33575,35\t6347,50\t35691,21\n8\t6014,52\t39589,87\t6855,30\t42546,51\n9\t6375,39\t45965,26\t7403,72\t49950,23\n10\t6757,92\t52723,18\t7996,02\t57946,25\n11\t7163,39\t59886,57\t9326,56\t67272,81\n12\t7593,19\t67479,76\t10072,68\t77345,49\n13\t8048,79\t75528,55 10878,49\t88223,98\n14\t8531,71\t84060,26\t10878,49\t99102,48\n15\t9043,62\t93103,88\t11748,77\t110851,25\n16\t9586,23\t102690,11\t12688,68\t123539,93\n17\t10161,41\t112851,52\t13703,77\t137243,70\n18\t10771,09\t123622,61\t14800,07\t152043,77\n19\t11417,36\t135039,97\t15984,08\t168027,85\n20\t12102,40\t147142,36\t17262,80\t185290,65\n21\t12828,54\t159970,91\t20135,33\t205425,99\n22\t13598,25\t173569,16\t21746,16\t227172,15\n23\t14414,15\t187983,31\t23485,85\t250658,00\n24\t15279,00\t203262,31\t25364,72\t276022,73\n25\t16195,74\t219458,05\t27393,90\t303416,63\n26\t17167,48\t236625,53\t29585,41\t333002,04\n27\t18197,53\t254823,06\t31952,25\t364954,29\n28\t19289,38\t274112,45\t34508,43\t399462,71\n29\t20446,75\t294559,19\t37269,10\t436731,81\n30\t21673,55\t316232,74\t40250,63\t476982,44\n31\t22973,96\t335206,71\t43470,68\t520453,12\nKuten taulukosta nähdään niin monen vuosikymmenen aikana jopa 2 prosentin vuosittaisella muutoksella säästöt kasvavat hyvin paljon enemmän tai vähemmän pidemmällä aikavälillä. Tästä taulukosta opimme myös sen, että korkoa korolle alkaa vaikuttamaan kunnolla vasta pidemmän aikavälin jälkeen, joten mitä aikaisemmin oman sijoittamisensa aloittaa sitä suuremman potin ehtii kerätä. Itse pitäisin tätä tosiasiaa kuitenkin suurimpana ongelmana, sillä esimerkiksi ylimääräisten rahojensa käyttäminen matkusteluun olisi paljon järkevämpää käyttää nuorena, kun jaksaa esimerkiksi vielä liikkua näillä ylijäämärahoilla. Itse olen ratkaissut tämän sillä, että pistän joka vuosi jonkin verran ylijäämistäni seuraavan vuoden matkabudjettiin. Ainakin näin aluksi tavoittelen noin 4500 Euron reaalista ylijäämää joka vuosi eli joka vuosi pitää sitä ainakin inflaation verran saada lisättyä tosta alkuperäsestä summasta josta noin 4000 Euroa menee sitten sijoituksiin ja loput matkusteluun. Tällä hetkellä näytää siltä, että tämän vuoden lopussa taitaa olla tuo 4500 Euroa ylimääräistä tilillä, mutta osa on varmaan pakko pitää hätävarana.\nItse pidän tuota kahdeksan prosentin tuottotavoitetta suhteellisen kovana pidemmällä aikavälillä ottaen huomioon tulevan länsimaiden eläköitymisbuumin ja suhteellisen huonot tulevaisuuden näkymät nimenomaan länsimaille. Tällä hetkellä sijoittaminen suoraan esimerkiksi suoraan Kiinaan on nykyään vielä liian vaikeaa ainakin itselleni. Kuitenkin on mahdollista sijoittaa esimerkiksi Aasiaan Helsingin pörssinkin kautta, sillä hyvin monet suomalaiset huippuyhtiöt ovat jo menestyneet näillä markkinoilla.\nLöytyykö teiltä lukijoilta selkeää tuottotavoitetta sijoituksillenne tuleviksi vuosikymmeniksi? Tiedän ettei teitä vielä ole hirveän monia, mutta toivottavasti määrät lisääntyvät pikkuhiljaa. Onko teillä muilla kommentteja noista tavoitteistani tuleville vuosille? Onko rahamäärä riittävä vai pitäisikö vuosittaista rahasummaa nostaa vielä selvästi?\nEipä muuta tällä kertaa. Elokuun ylijäämäsaldoni ja siihen liittyvät kommenttini yritän julkaista tänä viikonloppuna.\nPosted by TT at 14.19 Ei kommentteja:\nMeistä jokainen on oman elämänsä tarinankertoja. Tämän ovat todenneet sosiaalipsykologit Roger Schank ja Robert Abelson. Tarinoiden avulla me muodostamme oman tietämyksemme maailmasta ja roolimme ympäristössämme. Näiden tarinoiden avulla tallennamme muistiimme tärkeät asiamme. Myös lyhytkestoiseen muistiimme tarttuu asioita, jotka sitten häviävät suhteellisen nopeasti. Tästä hyvänä esimerkkinä voit esimerkiksi lukea kirjasta sivun ja yrittää pistää sen muistiin. Vaikka siitä sivusta jääkin jotain mieleen niin vain aniharvat ihmiset voivat muistaa sanasta sanaan siltä sivulta kovin montaa lausetta. Meille muille ei sitten jääkään mieleen muuta kuin jonkinlainen yleiskuva luetusta tekstistä. Myös lapsuusmuistoista suurin osa unohtuu ja jää mieleen vain hyvinkin hämäriä mielikuvia. Schankin ja Abelsonin mielestä ihmiset kertovat toisilleen tarinoita keskustellessaan. Yksi aloittaa ja toinen/toiset jatkavat siitä mihin ensimmäinen jäi kertomalla jostain toisesta jutusta saman aiheen ympärillä oman tarinansa. Myös pariskunnat muodostavat yhtenäisiä tarinoita jakamiensa muistojen ympärille ja tulkitsevat vastavuoroista välittämistään tuon kertomuksen avulla. Ajattelunsa tarinakeskeisyyden vuoksi ihmisen on myös vaikeaa hahmottaa sattumien vaikutusta elämäänsä, kun tämä sattumanvaraisuus ei sovi ihmisten kertomuksiin.\nJos joku sitten ihmettelee miten tämä koko alustus liittyy mitenkään edellisessä kirjoituksessa mainitsemaani taisteluun itseään vastaan niin ongelmaksi muodostuukin sitten asioiden todenmukaisuus ja syy-seuraus-suhteiden ymmärtäminen. Tämä kun ei ole mitenkään yksinkertainen asia ottaen huomioon sen, että ihmisillä on taipumus nähdä asiat siten miten he itse haluavat. Tämä myös selittää aika hyvin ihmisten erilaiset näkemykset samasta tapahtumasta. Tämä taipumus saattaa johtaa suurien virheiden tekemiseen. Toinen asia mikä häiritsee myös asioiden hahmottamista on se, että ihmiset monesti myös sekoittavat samankaltaiset tilanteet toisiinsa ja tekevät johtopäätöksensä asioista, vaikka tilanne onkin erilainen aikaisemmin tapahtuneeseen verrattuna. Myös muiden ihmisten kertomuksista jokainen yleensä ”valitsee” itselleen mieluisimmat osansa ja pistää ne muistiinsa. Esimerkiksi monet panikoituvat hyvinä äkkiä huomatessaan esimerkiksi jonkun talouden osa-alueen vaikutuksen itseensä ja siitä seuraa kerrannaisvaikutus, jossa myös tarinan kuuleva ihminen ottaa siitä kaikki pahimmat mielikuvansa ja välittää niitä eteenpäin.\nRaha-asioista on vaikea ottaa kiinni noin henkilökohtaisesti kertoakseen todellisuudentajun hämärtymisestä muiden kohdalta ja itse katsoo itseään liian läheltä, mutta jos otetaan esimerkki tähän vaikka miesten naisasioista niin saadaan selkeä kuva siitä kuinka ihminen valehtelee itselleen. Itselläni on kaveri jota voidaan kutsua Pentiksi. Tämä kaveri on sitä mieltä, että hänen vetovoimansa tehoaa kaikkiin naisiin joista on kiinnostunut ja kaikki naiset jotka puhuvat hänelle ovat hänestä kiinnostuneita. Tästä johtuen tavoitteetkin ovat hänellä olleet aina taivaissa naisten suhteen. Itseluottamus on tietysti hyvästä, mutta itseään ei kannata pissata silmään koko elämäänsä. Mitä omiin naisasioihin tulee niin olen vielä sinkku ja itsellänikin on omat mielikuvani siitä miksi olen vielä yksin. Nämäkin ovat todennäköisesti vääriä, mutta on niin vaikea sitä itse nähdä. Omasta mielestäni olen ronkeli ja niin sanottu ikisinkku ja tämän lisäksi osaan omasta mielestäni ampua itseäni tosi hyvin jalkaan naisten suhteen. Olen mielestäni myös sen verran kusipäinen etten kovin helpolla halua tinkiä vapaudestani päättää itse elämästäni. Jotta tähänkin asiaan saataisiin joku selvyys niin ne lukijat jotka allekirjoittaneen tuntevat voisivat antaa oman mielipiteensä tästä asiasta??\nMiten sitten mahdollisesti korjata omat vääristymät siitä miten asiansa näkee? Tärkein asia mielestäni on kuunnella vastakkaisia mielipiteitä siitä miten asiat ovat. Ihminen ei hyödy siitä tippaakaan, että kuuntelee samanlaisia mielipiteitä. Yes yes kommentit eivät oikeastaan vie minnekään vaan lähinnä vahvistavat mahdollisia virhekäsityksiä. Itselläni on hyvin pessimistinen näkemys tulevasta taloustilanteesta, joten olisi kiva kuulla vastakkaisia näkemyksiä talouden tilasta jotta saisi muodostettua mahdollisimman realistisen kuvan tästä kaikesta. Ihminen on vielä taipuvainen nimenomaan keskittymään niihin mielipiteisiin jotka ovat samoja kuin omansa. Tästä omana henkilökohtaisena esimerkkinä erään talouskeskeisen lehden keskustelupalstalta tulee selkeästi useammin klikattua niitä keskusteluita joiden otsikot huutavat samaa näkemystä kuin omani. Toinen asia mikä auttaa tosiasioiden tunnustamisessa on käyttää mm. matematiikkaa todistaessaan itselleen missä mennään. Seuraavassa kirjoituksessa julkaisen suunnitelmani siitä missä vauhdissa kerään itselleni eläkepesämunan. Tämä tapahtuu käyttämällä taulukkolaskentaa ja aion julkaista Euromääräisen tavoitteeni seuraavalle kolmellekymmenelle vuodelle. Tämän julkaistessani on sitten helppo seurata missä menen enkä pysty valehtelemaan itselleni omaa tilannettani.\nTässä tämä kirjoitukseni. Kommentteja otan mielenkiinnolla vastaan. Varsinkin vastakkaiset mielipiteet ovat erityisen tervetulleita.\nJokainen meistä pelkää jotakin. Jotkut pimeää, kuolemaa ja hämähäkkejä, toiset epäonnistumista, onnettomuuksia ja sitä etteivät muut ihmiset hyväksy omia valintoja. Pelot ovat luonnollisia ja niistä on hyvin vaikea päästä kokonaan eroon. Kuitenkin suurimmat osat peloista ovat turhia ja joiltakin määrin käsittämättömiä. Pelot voivat kuitenkin hallita elämää liikaa ja silloin niistä tulee pahoja ongelmia. Pelot monesti estävät ihmisiä myös investoimaan, säästämään ja tavoittelemaan omia unelmiaan. Itse ainakin tunnustan pelkääväni välillä ja se myös tekee hallaa rahan tienaamisen ja säästämisen suhteen. Pelkojen vuoksi olisikin tehtävä riittävän hyvä suunnitelma ja pysyä siinä. Tämä ei kuitenkaan ole kovin helppoa, mutta nyt olen lähtenyt sille tielle ja yritän siinä mahdollisimman hyvin onnistua.\nSuurin osa ihmisistä ei uskalla kyseenalaistaa yhteiskuntamme näkemystä ”hyvästä” elämästä joka sisältää korkeakouluopiskelut, ”kunnon” työn, parinsadantuhannen asuntolainan rivitalonpätkästä ja pari lasta. Tämä tarkoittaa monesti vuosikymmeniä sellaisessa työssä, josta ei oikeastaan edes pidä. Tästä kierteestä irtoaminen vaatii yllättävän paljon henkistä kanttia ja itsensä kyseenalaistaminen on kaikkein vaikeinta. Mikäli tuo ”hyvä” elämä on ihmisen unelma on se mielestäni helvetin hienoa. Uskallan kuitenkin väittää aika monen ihmisen haluavan irtiottoa tästä kaikesta, mutta pelko tippumisesta tyhjän päälle saa ihmiset jatkamaan oravanpyörässä itse henkisesti kärsien. Itsekin joudun tätä pelkoani vastaan taistelemaan aika ajoin. Varsinkin muiden ihmisten kanssa jutellessa tulee monesti mieleen, että oliko se oikea ratkaisu heittää monet vuodet hukkaan ja ruveta pienituloiseksi ilman koulutustaan vastaavaa työtä. Kuitenkin ”työni” vastaa tällä hetkellä paljon enemmän nuoruuden unelmiani kuin mitä koulutukseni tarjoamat mahdollisuudet ja myös se on yksi syy miksi tämä nykyinen toimeni sopii minulle paremmin.\nItse olen ainakin huomannut pelkääväni sillä hetkellä, kun pitäisi painaa nappia ostaessani osakkeita. Joitakin kertoja olen tätä päätöstä sitten siirtänytkin ja se on tullut maksamaan sitten jonkin verran. Tätä varten pitäisi vain noudattaa JFDI:tä (just f*****g do it) ja painaa sitä nappulaa aiempien suunnitelmien mukaan. Uskoisin tämän toiminnan helpottuvan tekemällä selkeän pidemmän aikavälin sijoitussuunnitelman. Tämä on tällä hetkellä tekosalla ja ajattelin julkistaa sen tässä lähiaikoina, jotta sitä olisi helpompi noudattaa, kun löytyisi ulkopuolisia kysymässä, että miksi et toimi kuin olet suunnitellut? Toinen asia mikä on täysin järjetöntä on pelätä tappioita sijoituksissa sillä kaikki muut häviävät rahaa paitsi valehtelijat. Kysymys on vaan siitä miten paljon otat turpiisi tappioiden tullessa. Itse olen tässä tappioiden rajoittamisessa onnistunut ihan kohtuullisesti, sillä odottamalla olisi monesti tullut huomattavan paljon pahemmin turpiin. Tästä olisi muutamia esimerkkejä, mutta en käy niitä ainakaan tässä kirjoituksessa läpi.\nSe mikä oikeastaan pelottaa eniten on tulevan kriisin tuoma turvallisuustilanne. Tämä kriisi joka alkaa pikkuhiljaa vaikuttamaan länsimaihin kuten Iso-Britanniaan. Tosiasia on se, että Suomen poliitikot ovat täysin kykenemättömiä näkemään yhtään eteenpäin ja kun länsimaissa ja myös täällä kotimaassa tämä kriisi alkaa levitä väistämättömästi. Ihmisten tajutessa tämän nykyisen elintason johtuvan vain ja ainoastaan yli varojen elämisestä alkaa sopeutuminen joka ei varmastikaan tule olemaan helppo niille, jotka eivät siihen ole yhtään varautuneet. Oma arvioni on joko 20 vuoden olematon kasvu tai sitten noin kolmenkymmenen prosentin lasku elintasossa muutamassa vuodessa joko hintojen noustessa tai palkkojen laskiessa ja varsinkin julkisten alojen työpaikkojen vähentymisen tuoma massatyöttömyys valtion ja kunnan rahojen loppuessa. Ihmiset tulevat myös ahdistumaan lisää työaikojen väistämättömässä pitenemisessä. Meidän länsimaiden ihmisten on turha tulevaisuudessa luulla kilpailukykymme kestävän mm. kiinalaisten ja intialaisten tehdessä 15 tunnin työpäiviä pienemmällä palkalla. Näihin pelkoihin suhtautuminen on helpompaa tietäessä missä mennään ja maailman tapahtumia seuraamalla. Myös säästäväinen elämäntapa ja tosiasioiden tunnustaminen itselleen auttaa suhtautumisessa asiaan.\nHenkilökohtaisista peloista suurin itselläni on ollut kuolemanpelko mikä iski aika pahasti kolmenkympin tienoilla. Selvisin siitä suhteellisen lyhyen ajan kuluessa ja se lamautti kyllä aika pahasti, sillä monesti makasin iltaisin vain sängyssä pelkäämässä pahinta mahdollista lopputulosta mitä ei sitten ikinä tullutkaan. Lähinnä tämä pelko iski ollessani rapelissa ja kesti yleensä jonkin aikaa. Kerran iski myös paniikkikohtaus niin sanotusti julkisella paikalla ja se ei ollut mukava kokemus. Pikkuhiljaa alkoi kuitenkin taas elämä voittaa ja en oikeastaan enää pelkää kuolemaa, sillä parempi nauttia elämästä niin kauan kuin voi. Nyt ovat asiat suhteellisen hyvin mallillaan ja TT sen kuin porskuttaa ilman suurempia pelkoja.\nSeuraavassa kirjoituksessa keskitytään myös vielä loppumattomaan taisteluun itseään vastaan ja tarkoitus olisi saada se valmiiksi viikonloppuun mennessä. Hyvää viikonjatkoa kaikille.\nPosted by TT at 0.36 2 kommenttia:\nTT:lista Q2 2011\nNyt on sitten saatu vihdoinkin suurin osa osavuosikatsauksista julkaistua ja tämän kunniaksi ajattelin julkaista oman listani seuraamistani yrityksistäni ja niiden suhteellisesta houkuttelevuudesta sijoituskohteina. Tämä lista pitää sisältää käytänössä vain ja ainoastaan yritysten tunnusluvuista lasketut suhdeluvut. Listan tarkoitus on ainakin itselleni minimoida tunnuslukuanalyysillä ne yritykset joita kannattaa harkita sijoituskohteina. Olen tässä jo joitakin vuosia seurannut tiettyjen yritysten osavuosikatsauksia ja käyttänyt taulukkolaskentaa muodostaakseni tietokannan jonka avulla eri yritysten menestyksen seuraaminen helpottuu. Syy minkä takia haluan julkaista nämä analyysini on saada mahdollisesti aikaan keskustelua eri yritysten menestysmahdollisuuksista. Nämä suhdeluvut eivät millään muotoa takaa sitä mihin suuntaan tiettyjen yritysten pörssikurssit liikkuvat lyhyellä aikavälillä vaan ne kertovat siitä kuinka hyvät mahdollisuudet on ansaita hyvät tuotot sijoittamalla pitkällä aikavälillä näihin listaamiini yrityksiin. Mainittakoon vielä sen verran, että muutama yritys voisi olla täältä Suomen pörssistä lisää, mutta katsotaan sitten kolmannen kvartaalin jälkeen niitä uudestaan.\nSen verran vielä listasta, että pisteytys vaihtelee väleillä 3.0 ja -3.0. Ja jos joku ihmettelee niin 3.0 on paras mahdollinen. Itse olen pitänyt sellaisia kriteerejä, että pisteitä pitäisi olla vähintään 1.5 ennen kuin voi harkita edes tarkempaa analyysiä yrityksestä. Mikäli pisteet tippuvat selkeästi alle yhden kannattaa harkita vakavasti myyntiä. Tunnuslukuanalyysi on kuitenkin vain pieni osa yritysten arviointia, joten tällä saadaan vain minimoitua tätä urakkaa.\nQ2 TT:n lista 12.8 päätörkurssit\nOkmetic\t4.92€\t1.70\nNokian Renkaat 25.74€\t1.40\nVacon\t36.15€\t1.35\nAffecto\t2.36€\t1.30\nPKC Group\t12.40€\t1.25\nKone\t38.35€\t1.15\nDigia\t2.85€\t1.05\nCapman\t1.19€\t0.95\nBasware\t23.99€\t0.90\nSampo\t19.71€\t0.90\nWärtsilä\t18.60€\t0.90\nKesko B\t27.26€\t0.70\nYIT\t13.80€\t0.70\nCargotec\t24.41€\t0.60\nKonecranes\t19.73€\t0.60\nFortum\t17.48€\t0.50\nSanoma\t11.29€\t0.50\nNordea\t6.38€\t0.35\nLassila&Tikanoja\t10.23€\t0.25\nNokia\t3.75€\t0.25\nTeleste\t3.03€\t0.25\nHK\t4.69€\t0.10\nUponor\t7.64€\t0.10\nHuhtamäki\t8.30€\t0.00\nMetso\t27.17€\t0.00\nRamirent\t5.96€\t0.00\nRautaruukki\t11.93€\t0.00\nAmersports\t9.10€\t-0.05\nKemira\t9.735€\t-0.05\nCramo\t9.35€\t-0.10\nKesla\t7.75€\t-0.25\nIxonos\t0.84€\t-0.30\nOutotec\t29.53€\t-0.55\nPöyry\t7.51€ -0.55\nPonsse\t8.30€\t-0.60\nEtteplan\t2.50€\t-0,70\nLemminkäinen\t22.05€\t-0.90\nComptel\t0.47€\t-0.95\nAtria\t5.55€ -1.00\nOutokumpu\t7.315€\t-1.00\nComponenta\t4.66€\t-1.05\nRaute\t7.89€ -1.25\nTulokset tästä tunnuslukuanalyysistä ovat aika karua luettavaa, sillä omille kriteereilleni ei löydy kuin yksi sijoituskohde tällä hetkellä omasta kotipörssistämme. Tätäkin on sitten vielä syytä kuitenkin tutkia tarkemmin ennen sijoituspäätöksen tekemistä. Huolimatta parin viikon kurssilaskusta ovat monet sinänsä hyvin yritysten osakkeet ainakin allekirjoittaneelle vielä liian kalliita, joten ei tässä auta muuta kuin odotella edullisempia hintoja. Helsingin pörssissä on kuitenkin monia laatuyrityksiä joihin voi sijoittaa hintojen ollessa oikeat.\nTässäpä tällä kertaa aika lyhyt kirjoitus, mutta noiden tunnuslukujen ja hintojen kirjaamiseen menee aina vähän turhan paljon aikaa varsinkin kuin viikonloput yleensä menee suhteellisen kiivaalla aikataululla. Viimeistään keskiviikkona olisi tarkoitus julkaista seuraava.\nPosted by TT at 0.19 1 kommentti:\nIhmisillä on monia luontaisia vihollisia mitä rahankäyttöön tulee. Selkeästi suurin löytyy kuitenkin aina omasta peilistä, sillä muilla ei ole mitään väliä, jos itse niin sanotusti lirauttaa nesteet omiin muroihin. Tästä huolimatta muutkin luontaiset viholliset tulee huomioida ja niitä vastaan pitää taistella eri tavoin. En tässä nyt kuitenkaan tarkoita väkivaltaa tai muuta radikaalia vaan muita henkilöitä ja instansseja vastaan voi taistella niiden omilla keinoilla ja niitä jopa hyväksi käyttäen. Näitä muita luontaisia vihollisia ovat byrokraatit, pankit, sijoitusyhtiöt, muut yritykset ja muut henkilöt joista kannattaa mainita mm. sukulaiset ja muut isommat ihmisryhmät kuten esimerkiksi matkaseurueet tai paremmat/pahemmat puoliskot. Tulen käsittelemään näitä eri ryhmiä tässä kirjoituksessa aika pintapuolisesti ja sen jälkeen tulen omistamaan jokaiselle instanssille ainakin yhden blogikirjoituksen seuraavien viikkojen ja kuukausien aikana.\nJokainen on selkeästi itsensä pahin vihollinen, vaikka monet tuntuvatkin kärsivän sellaisesta illuusiosta, että he luulevat muiden instanssien vaikuttavan elämäänsä enemmän kuin mitä itse. Tämä ei kuitenkaan ole ollenkaan totta vaan vastaus löytyy aina peilistä. Tätä on vain vaikea uskoa jo ihan pelkästään inhimillisistä syistä. Suurimmat virheet ihmiset tekevät nimenomaan siinä vaiheessa, kun ovat menestyneitä tai yrittävät päästä kuopan pohjalta epätoivoisesti ylös nopeammin kuin on mahdollista. Jotkut taloustieteilijät väittävät ihmisten tekevän pitkällä aikavälillä vain ja ainoastaan itselleen edullisimpia ratkaisuja. Itse väittäisin tämän olevan suurin virhe mitä he ovat tehneet viime vuosisadan aikana. Pikkuhiljaa kuitenkin on alettu tutkia ihmispsykologian osuutta talouden eri käänteissä. Yksittäistä ihmistä tämä koskee sillä tavalla, että tätä miettimällä voi oppia muuntelemaan käytöstään ja vähentämään suurien virheiden määrää. Kuitenkin kaikki tunneskaalamme eri sävyt kuten pelko, ahneus, ylpeys ja monet muut saavat meidän tekemään todella pahoja virheitä. Tulen käsittelemään monia juttuja tähän liittyen tulevissa blogikirjoituksissani.\nByrokraatit ovatkin sitten seuraavaksi pahimmat vihulaiset heti jokaisen itsensä jälkeen. Tämä ihmisryhmä jakaa ainoastaan muiden ansaitsemia rahoja omille eturyhmilleen mahdollisimman paljon puoluekantaan katsomatta. On turha väittää jonkin puolueen olevan parempi kuin toisen meidän tavallisten pulliaisten kannalta. Jos sattuu kuulumaan johonkin näistä eturyhmistä niin siinä tapauksessa paperinpyörittäjistä saattaa itsellekin olla jotain hyötyä. Kuitenkin kokonaishaitta heistä muille ihmisille on hyvinkin suuri. Valtiohan lähinnä kerää rahansa veroista ja muista veroluontoisista maksuista tässä maassa. Tätä ryhmää vastaan kannattaakin taistella minimoimalla veronsa ja muut byrokraateille menevät maksut. Tämän taiston merkitys tulee kasvamaan hyvinkin voimakkaasti lähimpien vuosien aikana valtion velkaantuessa huomattavia määriä, joten tästäkin asiasta tulen kyllä bloggaamaan suhteellisen paljon.\nPankit ja sijoitusyhtiöt voisi tietysti erotella, mutta näiden kahden raja alkaa olla jo monessa mielessä häilyvä, sillä pankitkin kyllä tarjoavat niin paljon palveluita jotka kuuluvat myös sijoitusyhtiöiden tarjontaan kuten esimerkiksi osake- ja korkorahastot. Myös sijoitusyhtiöistä saattaa saada puhtaita tarjouksia liittyen talletuksiin. Pankit ja sijoitusyhtiöt vievät oman osansa sijoituksistasi tarjoten joko huonoa korkoa talletuksistasi lainaten näitä rahoja eteenpäin isommalla korolla, vieden oman prosenttiosuutensa sijoituksistasi tai ottamalla hyvän marginaalin lainaamistasi rahoista. Myös pankkien tarjoamat luottokortit tuovat erittäin hyvät suhteelliset tuotot pankeille, vaikka näistä välillä myös tuleekin luottotappioita. Kun asioi näiden instanssien kanssa on hyvä tarkistaa kaikki paperit hyvin tarkkaan ettei tule yllätyksiä. Tämä tietysti pitää paikkansa muidenkin kanssa, mutta näiden instanssien kanssa erityisesti pitää huolehtia siitä ettei tule mitään piilokuluja palveluita käytettäessä.\nMuut yritykset tarkoittavat sitten esimerkiksi tavallisia ruokakauppoja, kodinkoneliikkeitä, kirjakauppoja, vakuutusyhtiöitä, jne. Vakuutusyhtiöthän voisin myös yhdistää sijoitusyhtiöihin, sillä aika harva niistä ei tarjoa ollenkaan sijoituspalveluita esimerkiksi eläkevakuutuksien muodossa. Eikä muuten taida loppujen lopuksi tässä maassa olla kovin montaa vakuutusyhtiötä joka ei olisi pankkien omistuksessa. Varsinkin kaupat käyttävät monenlaisia tapoja saada ihmisiä ostamaan jotain mitä ne eivät välttämättä tulleet sieltä hakemaan. Itse koen kaikista ärsyttävimmiksi supermarketit, jotka jemmaavat ruoka- ja juomaosastonsa mahdollisimman kauas sisäänkäynnistä, jotta ihmiset joutuisivat kävelemään muiden tavaroiden läpi ruokia hakemaan. Myös näillä instansseilla on paljon muita tapoja kerätä rahaa ihmisiltä, mutta käyn niitäkin läpi sitten myöhemmissä kirjoituksissani.\nMuut ihmiset ovatkin vaikea ryhmä määritellä, mutta omien kokemusteni mukaan varsinkin sukulaiset saattavat olla yksiä perkeleitä mitä rahoihin tulee. Voi tietysti olla niin, että allekirjoittaneella on vain poikkeuksellisen huonoja kokemuksia asiasta. Varsinkin perinnön kolkutellessa ainakin suomalaisista tulee tosi usein varsin ahneita paskiaisia. Tämä ahneus saattaa vielä iskeä varsinkin niihin joilla ei ole edes mitään oikeutta puuttua asiaan kuten perintöjä saavien pahemmat puoliskot sukupuoleen katsomatta. Myös nämä paremmat tai pahemmat puoliskot saattavat aiheuttaa ylimääräistä painetta pankkitileillä mikäli pariskunnilla on erilaiset tavat rahojen käytössä. Tämä ei kuitenkaan ole mustavalkoinen asia ja monet puolisot saattavat myös olla jopa hyödyksi säästämiselle ja investointien tekemiselle. Myös tietyt ryhmien muodostamat henkiset paineet kuten rymyporukat saattavat aiheuttaa monille tunnontuskia säästää vaikka baarireissuilla. Tämäkin on loppujen lopuksi jokaisen ihmisen oma asia eikä muiden ihmisten moka vaikka se heikkoina hetkinä siltä saattaakin tuntua. Varsinkin itselleni tämä on monesti vaikeaa, kun olen vasta aloittanut elämään säästeliäämmin enkä välttämättä ole siitä kaikille tutuilleni kertonut.\nMuitakin pienempiä vihulaisia tietysti löytyy, mutta tässä kirjoituksessa taisi tulla ne tärkeimmät. Jos joku unohtui niin mainitkaa ihmeessä. Loppujen lopuksi huolimatta siitä, että omilla rahoillasi on monta niin sanottua vihulaista joka yrittää päästä niihin käsiksi niin meillä jokaisella on kuitenkin valta pitää päätökset itsellämme. Seuraavissa kirjoituksissani aion paneutua näihin asioihin syvällisemmin aloittaen siitä miten on mahdollista varautua pahimpiin mokiin joita voit itse tehdä käsitellessäsi rahojasi. Varsinkin henkisellä puolella on monella varaa parantaa ja yrittää toimia rationaalisemmin.\nPosted by TT at 12.40 Ei kommentteja:\nEnsimmäiset kokemukseni osakesijoittamisesta ovat oikeastaan perheeni omistamista nykyisen UPM:n osakkeista. Nämä ovat olleet perheessäni 70-luvulta lähtien. Tarkkaa alkuperää en muista, mutta isäni työskenteli entisellä Strömbergillä ja sen osakkeet taisivat vaihtua jossain välissä sitten UPM:n osakkeiksi. Itse aloittelin osakesijoittamista tai spekulointia ihan kuten kukin sen kokee vuosien 2003 ja 2007 välillä. Omistusten ajat vaihtelivat muutamasta vuodesta muutamaan tuntiin. Nämä muutaman tunnin omistukset tulivat yrittäessäni tehdä rahaa päiväkaupalla. Kuten edellisessä kirjoituksessa mainitsin niin tällä hetkellä en omista osakkeita, mutta tarkoitus olisi niitä ostaa, kun löydän paikallisesta pörssistä sopivan hinnan jollekin hyvälle yritykselle johon olen valmis luottamaan. Ja tätä kirjoitusta tehdessä näköjään alkavat osakkeiden hinnat tippua jo huomattavasti houkuttelevimmille tasoille. Ei pidä ihmetellä jos joskus tuntuu siltä, että nämä kirjoitukset ovat tehty pätkissä, sillä näin siinä välillä käy.\nSijoittajana olen lyhytjännitteinen, mutta kärsimätön. Tästä ominaisuudesta on monesti kyllä toisaalta ollut hyötyäkin, sillä tappiot olen onnistunut ottamaan hyvinkin nopeasti enkä ole yksittäisillä osakkeilla tehnyt kovin monia satoja Euroja kerralla miinusta. Kursseja tulee seurailtua liikaa, sillä mitä pitempään katsoo niin sitä vähemmän näkee. Kurssiliikkeet, kun eivät ruutua tuijottamalla muutu kuitenkaan haluttuun suuntaan. Mitä tulee menestykseeni osakemarkkinoilla niin ostokseni noudattavat yleensä seuraavaa kaavaa: Ostan hieman liian myöhään ja myyn liian aikaisin. Tämä ei tietystikään ole kaikista optimaalisin ratkaisu, mutta ainoastaan valehtelijat toisaalta ostavat ja myyvät aina oikeaan aikaan. Oikeastaan suurin ongelma varsinkin ostamisen kanssa tuppaa olemaan epäröinti, sillä hetkellä kun olisi aikomus lyödä kaupat lukkoon. Pari kertaa on tullut peruttuakin kaupat juuri tällä tavalla ja sitten viikon päästä olen tehnyt ostoni kalliimmalla hinnalla. Myynti on ainakin itselleni huomattavan paljon helpompaa, sillä joko olen pitänyt stop-lossina kahdeksan prosentin laskua ostohinnasta tai sitten olen lähinnä myynyt negatiivisen tulosvaroituksen iskiessä voitollisiin osakkeisiini. Ainakin omien kokemusteni mukaan nämä jäävät aniharvoin yksittäisiksi tapauksiksi. Yleensä yhtä seuraa ainakin toinen ja tappiot kertautuvat pahasti. Tämän lisäksi olen joutunut myymään käteisen tarpeen vuoksi, mutta nyt aion ostaa osakkeita vain silloin kun minulla on ylimääräistä rahaa.\nVarsinaista strategiaa en kyllä ole vielä tehnyt itselleni ylös, mutta luulen sen tekeväni tässä syksyn aikana. Periaattteeni tässäkin asiassa on seuraava : ”Be a sucker in your own game” En siis aio antaa muille päätäntävaltaa sijoitusteni suhteen vaan sijoitan rahani oman mieleni mukaan lopputuloksesta huolimatta eli sijoitusrahastot ovat ehdoton ”Nou Nou” tässä tapauksessa. Jossain välissä kirjoittelen lisää pankeista ja sijoitusyhtiöistä ja niiden tavoista tienata ihmisten kustannuksella. Sijoituskohteiden valinnassa käytän aika paljon eri tunnuslukuja ja pidän näistä kirjaa varsinkin jokaisen osavuosikatsauksen jälkeen. Näistä tuloksista onkin sitten muodostettuna noin 45 minua kiinnostavan suomalaisen pörssiyrityksen tietokanta taulukoineen. Näitä tunnuslukuja hyödyntämällä pisteytän jokaisen seuraamani yrityksen osavuosikatsausten jälkeen. Toisen vuosineljänneksen kaikkien minua kiinnostavien tulosjulkistusten jälkeen ajattelin sitten julkaista tämän listan pisteineen. Tämä on kuitenkin vain viitteellinen lista eikä sisällä mitään absoluuttista totuutta En kuitenkaan tule julkaisemaan mitään sijoitussuosituksia vaan ainoastaan omat sijoitukseni kunhan niitä tulee tehtyä. Kylmä faktahan on, että tikkaa heittävän apinan todennäköisyys arvata jonkin osakkeen lyhyen tai edes keskipitkän ajan suunta on yhtä hyvä kuin allekirjoittaneella.\nNämä periaatteeni olen pyrkinyt muodostamaan lukemalla alan kirjallisuutta vuosien varrella ja paria kirjaa voin myös hyvällä omallatunnolla suositella. Ne ovat the Intelligent Investor (Benjamin Graham) ja How to make money in stocks (William O´Neil) Ensimmäinen kirja on sijoittamisesta arvo-osakkeisiin ja toinen taas lähinnä perustuu kasvuosakkeiden ostamiseen. Nämä kirjat tekevät toistensa kanssa vastakkaisia päätelmiä, joten vaikka itse olisikin eri mieltä asioista niin vastakkaisten ja perusteltujen mielipiteiden lukeminen ja kuuleminen on aina hyvästä. Muitakin alan kirjoja olen lukenut ja joitakin löytyy myös kirjahyllystäni. Ajattelin kirjoitella niistä kirja-arvostelut joissakin väleissä kunhan saan niitä taas uudelleen lueskeltua. Tällä hetkellä on menossa Shillerin ja Akerlofin Animal Spirits joka käsittelee aika pitkälti behavioral economicsia eli miten ihmisluonto vaikuttaa talouteen. Omasta mielestäni tämä kirja on hyvinkin mielenkiintoinen ja kirjoittelen siitä myös varmasti arvostelun jossain vaiheessa.\nTarkoituksena oli myös tähän postaukseen analysoida tekemiäni kauppoja, mutta kuten arvasinkin niin muistiinpanoni ovat niin sekavat ettei niistä ota näköjään selvää edes itse. Tämän vuoksi lopetankin kirjoittamisen tähän tällä kertaa. Viikonlopuksi lähdenkin erääseen saareen, joten alkuviikosta voitte sitten odotella seuraavaa kirjoitusta. Tarkoitus olisi rentoutua ja pistää puhelin pois päältä. Nettikin on varmasti pannassa sunnuntai-iltaan asti. Kommentit ovat aina tervetulleita ja niitä toivon saavani jatkossa runsain määrin.\nPosted by TT at 0.50 Ei kommentteja:\nVuosi säästöjä takana ja vuosikymmeniä edessä\nTätä kirjoittaessani vuosi täyteen omien kulujen ja menojen seuraamista. Entisestä tuhlaavaisesta elämäntavasta olen siirtynyt selkeästi kohtuullisempaan ja omasta mielestäni myös terveellisempään suhtautumiseen rahan suhteen. Ennen meni juuri tasan tarkkaan se mitä tuli ja joskus jopa enemmänkin. Tästä seurasi yleensä se, että joutui ottamaan kallista lainaa maksamalla luottokortilla. Nämä laskut yleensä seurasivat sitten monta kuukautta perässä. Keväällä 2010 päätin sitten päästä ikävästä kierteestä eroon ja rupesin hieman säästämään. Nollille pääsin aika tasan tarkkaan vuosi sitten ja siitä lähtien olen seurannut tulojani ja menojani hyvinkin tarkkaan.\nTuloksena ensimmäisen vuoden jälkeen on noin 2100 Euron ylijäämä. Tämä luku saattaa heittää joitakin kymmeniä Euroja, mutta tuskin ainakaan enempää. Tämä summa pitää ainakin tuplata, jotta se alkaa olla tavoitteiden mukainen. Tämän vuoden aikana olen saanut myös vihdoinkin maksettua opintolainani loppuun. Tämä summa ei tosin ole ollut järin suuri, sillä opintolainaa otin vain vaihto-opiskelujani varten eli siis käytännössä puolen vuoden lomaan Iberian niemimaalla. Opintoni jäivät aika vähäisiksi kuten monilla muillakin, mutta elämänkokemuksena ulkomaan opintoreissut ovat hyvinkin hyödyllisiä. Muita suuria ”epänormaaleja” kulueriä tämän vuoden aikana on ollut uuden läppärin hankkiminen. Edellinen palveli onnekkaasti jopa viisi vuotta, joten aloin olla pakkoraossa tämän uuden hankinnan suhteen ja olinkin varautunut siihen etukäteen. Matkusteluun ei valitettavasti ole tämän hankinnan vuoksi ollut rahaa, joten tämä huvi on valitettavasti jäänyt kokonaan väliin tältä vuodelta. Tämän vuoksi aion ottaa 500 Euroa käyttöön matkustamista varten budjettiin ensi vuodelle. Matkustelu on allekirjoittaneelle parasta mitä voi harrastaa yksin pöksyt jalassa. :) Tarkoitus olisi saada sen verran ylijäämää tulevina vuosina, että voisi jopa lähteä monen kuukauden reppumatkalle jonnekin kauas. Pisin reissuni on ollut noin 25 päivää itä-Euroopassa ja mieli tekee lähteä samanlaiselle matkalle uudestaan.\nTällä hetkellä tuosta 2100 Eurosta tuhannen erkkiä on siirretty hätärahastoon ja loput olisi tarkoitus sijoittaa osakkeisiin kunhan ne ovat omasta mielestäni sopivan hintaisia. Omat tuloni vaihtelevat aika lailla kuukausittain ja varsinkin kesällä ne ovat selkeästi talvea pienemmät. Tämä ei kuitenkaan ole varsinaisesti mikään ongelma, sillä siihen on helppo varautua. Kuitenkin ”töitä” tulee tehtyä talvisin enemmän. Töitä on lainausmerkeissä sen vuoksi, että elantoni tienaan harrastuksillani ainakin tällä hetkellä. Tämä on tietysti harvinaista ylellisyyttä, mutta vaatii myös uhrauksia. Työajat eroavat selkeästi normaalista ja kun muut tulevat kotiin arkiduunista ja viettävät vapaa-aikaa viikonloppuisin niin allekirjoittanut on ”töissä”. En silti valita, koska asiassa on myös se hyvä puoli, että loma-ajat voi käytännössä valita ihan itse. Tosin tämä vaikuttaa myös sitten heti säännöllisen epäsäännöllisiin tuloihin. Tämä elämäntapa ei tietystikään sovi perheelliselle eikä monille muillekaan, mutta itse olen tällä hetkellä hyvin tyytyväinen tähän valintaan. Tulojani olettaisin pystyväni lisäämään vielä noin 20 prosenttia ilman muita töitä tai sijoituksia. Tämä tosin vaatisi sitten myös käytettyjen tuntien lisäämistä samassa suhteessa. Toiset harrastukseni tosin rokottavat tätä tuntimäärää, mutta niistä en ainakaan ole vielä ollut valmis luopumaan.\nMenoni ovat hyvinkin pienet verrattuna moniin muihin ihmisiin. En esimerkiksi omista autoa, televisiota, saunaa tai monia muita rahareikiä. Myöskään harrastukseni eivät ime mitään suuria rahasummia. Teen myös itse ruokani ja ostan vaatteita ja kenkiä vain tarpeeseen. Maksan mieluummin hieman suuremman summan laadusta kuin ostan määrällisesti enemmän nopeasti hajoavia tavaroita. Tosin tässä en ihan rehellisesti sanottuna onnistu aina kuten ei moni muukaan. Vaikka yritänkin katsoa aina tuotteiden hintaa niin on olemassa asioita joista en viitsi tinkiä kuten ostamastani kahvista tai vaatteiden ja kenkien mukavuudesta. Gore Tex auttaa kyllä monesti suomen märissä olosuhteissa eikä tarvitse kärsiä turhasta v*********a loskassa tarpoessa. Muutama kymppi lisää kenkien hintaan maksaa kyllä itsensä takaisin hyvinkin nopeasti mielenrauhan muodossa. Ruoastani ostan suurimman osan Lidlistä, sillä siinä säästää selvää rahaa. Normaali toimenpide on katsoa kyseisen latokaupan viikoittainen tarjouslehtinen ja miettiä sen mukaan mitä kannattaa ostaa milloinkin. Lidl on myös ilman tarjouksia jonkin verran halvempi kuin ääs- ja k-kaupat. Valitetttavasti joidenkin tuotteiden puuttuminen tästä saksalaisesta latokaupasta ajaa itsenikin näihin kalliimpiin paikkoihin käymään.\nBudjetoinnin aloitin tälle vuodelle eli tein käytännössä tämän koko vuodelle. Sen lisäksi olen joka kuukaudelle tehnyt omansa. Kuitenkin kuluni ja tuloni vaihtelevat jonkin verran kuukausittain, joten tasabudjettia en ihan jokaiselle kuukaudelle ole pystynyt tekemään. Tietysti on olemassa joitakin asioita, jotka pystyy jakamaan tasaisesti kuten ruokamenot, puhelin ja netti. Jälkimmäisissä onkin vielä sopimuksia jäljellä joulukuuhun asti, joten nämä kulut eivät juurikaan vaihtele. Suurin vaihtelu on tullut huvibudjetteihin, sillä jotkut tapahtumat syövät enemmän rahaa kuin toiset. Esimerkiksi selkeästi suurin menoerä tässä osiossa oli kaverini polttarit ”etelä-Helsingissä” Suomenlahden toisella puolen. Budjetissa pysyminen ei oikeastaan tuota minkäänlaisia ongelmia pienemmissä porukoissa, mutta polttareiden kaltaiset rymyreissut pistävät ainakin sen verran allekirjoittaneella rahaa haisemaan, että haluaisinkin tiedustella teiltä lukijoilta miten olette ratkaisseet tämän asian? Budjettihan ei tietystikään saa olla niin tiukasti suunniteltu, että yksi rymyreissu sen toteutumisen tuhoaa, mutta näitä seikkailuja tulee yleensä useampia ja silloin budjetti joutuu koville. Jätättekö nämä vain väliin vai ratkaisetteko muuten vain asian?\nNäillä näkymin arvioisin omien menojeni ylittävän 200 Euroa yli budjetoidun. Tämä johtuu lähinnä siitä, että toisesta ”työstäni” maksoin pari kuukautta selkeästi enemmän veroja. Nämä rahat tosin tulevat takaisin sitten ensi vuoden joulukuussa, mutta niistä on ehkä hieman vaikeaa pitää kirjaa kovin tarkasti, kun veroprosenttini on yleensä vaihdellut hieman tuloistani riippuen. Huvibudjettini luulen pystyväni pitämään kuitenkin suunnitellussa, mutta se edellyttää tylsempää loppuvuotta. Myös harrastusteni osalta budjettini ylittyy jonkin verran, mutta tämän vuoden hankinnat näitä varten kestävät kyllä todennäköisesti myös ensi vuoteen. Elokuussa onkin sitten paluu ”arkeen” eli itsensä elättäminen jatkuu tiiviisti. Yksi viikonloppureissu on tiedossa ja se onkin heti ensimmäisenä viikonloppuna. Budjetti elokuulle on aika vähissä ja tarkoitus olisi kiriä ainakin huvibudjetin alijäämää pienemmäksi ja lisätä kokonaisylijäämää, jotta sijoituksiin saisi pistettyä rahaa pienemmillä kuluilla mikäli löydän kotimaisesta pörssistä jonkun yrityksen josta olen valmis maksamaan sen pörssikurssin verran. Hyviä yrityksiä kyllä Suomesta löytyy kuten mm. Kone, Sampo ja Nokian renkaat.\nTässä oli kaikki tällä kertaa. En vielä ole päättänyt aihetta seuraavaan bloggaukseeni, mutta monia eri vaihtoehtoja on kyllä mielessä. Mikäli tuntuu löytyvän jotain kommentoitavaa tähän kirjoitukseen tai blogiini ylipäänsä niin antaa soittaa! Erilaiset mielipiteet ovat rikkautta ja tuovat lisäarvoa tähän kirjoittamiseen. Myös kirjoitettavia aiheita voitte ihan vapaasti ehdotella niin katsotaan josko niistä saisi jotain järkevää kirjoitettua.\nHyvää kesäloman jatkoa niille joilla sitä on vielä jäljellä. Itse palaan ”sorvin ääreen” heti elokuun ekana iltana.\nPosted by TT at 13.48 2 kommenttia:


Malarian valtakausi lähenee loppuaan – Kansan Uutiset\nLapsen terveystarkastus Homa Bayssa, malariarokotuksia pilotoivassa Kenian maakunnassa.\nEräänä aamuna Lillian Nekesan kolmevuotiaalla pojalla Kevinillä oli herätessään flunssan kaltaisia, klassisia malarian oireita. Kyseessä ei ollut Kevinin ensikohtaaminen taudin kanssa, eikä häntä kiidätetty oitis tunnin kävelymatkan päässä sijaitsevaan sairaalaan.\n– Kului kaksi päivää, eikä Kevinin kunto kohentunut. Kun sitten saimme hänet sairaalaan, oli jo liian myöhäistä, Nekesa muistelee.\nWanjalan mukaan malaria on Buslassa kuusi kertaa yleisempää kuin Keniassa keskimäärin. Muillakin Victoriajärven lähialueilla malariataakka on muuta maata raskaampi.\n– Yli 70 prosentilla Buslan väestöstä on riski saada malaria, eikä apua ole aina saatavilla. Me olemme kaukana kylissä ja pääkuljetusmuoto sairaalaan on moottoripyörä, jonka kuljettaja laskuttaa 200-500 Kenian shillinkiä (n. 1,5-4 euroa). Hinta on monille korkea, Wanjala toteaa.\nMaailman terveysjärjestö WHOn mukaan malaria vei vuonna 2019 229 miljoonaa ihmistä sairaalaan ja 409 000 hautaan. Kuolemista arviolta 94 prosenttia rekisteröitiin Afrikassa. Yksin Keniassa oli noin 3,5 miljoonaa sairaalahoitoa vaatinutta tapausta ja 10 700 malariakuolemaa vuodessa.\nTätä taustaa vasten ei ole ihme, että malariatutkija tri Bernhards Ogulu on innoissaan uudesta malariarokotteesta, joka on saapunut markkinoille kauppanimellä Mosquirix.\n– Mosquirix on hengenpelastaja varsinkin maaseudun malaria-alueiden lapsille. Vaikka malariahoito on ilmaista, lapset kuolevat tautiin edelleen, etupäässä koska heitä ei toimiteta ajoissa sairaalaan, Ogulu sanoo.\nRokote kehitettiin erityisesti kasvattamaan lasten puolustuskykyä plasmodium falciparum -parasiittia vastaan. Se on tappavin malariaa aiheuttavista hyttysen parasiiteista, ja erityisen yleinen Saharan eteläpuoleisessa Afrikassa.\nValtavat kansanterveydelliset hyödyt\nRokotuksia pilotoidaan parhaillaan Keniassa, Ghanassa ja Malawissa.\nMalaria-asiantuntija tri Christopher Odero kertoo, että rokotteen kansanterveydelliset hyödyt ovat valtavat. Varsinkin jos rokotusten rinnalla jatketaan perinteisiä suojautumiskeinoja, kuten hyönteismyrkyillä käsiteltyjen hyttysverkkojen alla nukkumista.\nRokotteen ansiosta lasten sairastumiset malariaan voivat vähentyä keskimäärin viidestä vuodessa kahteen vuodessa. Malariaepisodien harventumisesta on lapselle monenlaista hyötyä, sillä usein toistuvat malariat voivat johtaa krooniseen anemiaan ja lyhytkasvuisuuteen.\nVain harhakäsitykset voivat estää laajan käytön


UUSIA KUVAKULMIA | MUSTA OVI – Vuoden 2016 ja 2017 sisustusblogi\nSain Villa H:n Heinieltä hauskan haasteen, jossa piti kuvata blogiin asioita uudesta kuvakulmasta. Kuvausassistentti Koira-Manninen ryhtyi oitis kaveriksi, ja katselimme hetken yksiötä hänen silmillään. Tämä konttailu oli oikein silmiä avaavaa. Ensinnäkin: koiraparka asuu täysin beigessä maailmassa. Eipä meillä "isommillakaan" silmiemme edessä ole mitään väri-ilottelua, mutta sentään jotain muuta kuin tuota iänikuista beigeä! Kovin kolkolta siis näyttää hurtan maailma, kun kaikki lelutkin kerättiin sen jälkeen pois, kun viimeinenkin pehmo oli kokenut jonkin sortin kirurgisen operaation (lue: suolistuksen) ahkeran puuhastelijan (siis koiran) toimesta. Matot pehmentäisivät maailmaa, mutta näillä kurakeleillä mattoja ja tuota Raparoopea ei parane laittaa samaan tilaan.\nOnneksi tuota karvatassua ei taida nämä asiat kuitenkaan pahemmin vaivata. Ja aktiviteetteja löytyy yllin kyllin jo ihan nurkantakaa. Hännähuiskauksia kaikille. Manninen lähtee nyt lenkille, ja minä käperryn pellavalakanoihin potemaan alkanutta syysflunssaa..\nIrmastiina Ruusukummusta September 12, 2013\nHienoja kuvakulmia ja suloinen Koira-Manninen...:)\nKoira-Manninen kiittää :)\nSyhi / Syhinä-blogi September 12, 2013\nIhania kuvia! Tuo nenu ja luuri <3\nVoi sitä mähmän ja karvan määrää, mitä tuosta irtoaa, mutta on se vaan kyllä niin <3\nAnKa September 12, 2013\nHauska! Ja on tuolla koiruudella kauniit maisemat.\nTätä haastetta oli hauska tehdä, kun oli niin innokas apuri :) Tuo maisema kaipaisi kyllä mattoja, huoh!


Puerto de la Cruzin asuntoasiat. | sivu 3 | Keskustelu | Anna\nPuerto de la Cruzin asuntoasiat.\nViestiketju osiossa 'Kanariansaaret' , käynnistäjänä Antigue, 07.08.2016.\nTarkoitatkohan Rosaledaa, iso kaunis, valkoinen rakennus?\nSepä se, luultavimmin. Vai on sakujen sekin. Ehkä oli alitajuinen toive, että edes se olisi jonkun muun...\nNe muutkin siinä Botanicon jälkeen on sakujen, joten La Paz on jokseenkin ylivertaisesti yhdellä kansakunnalla hallussa. Viihdyn siellä siitä huolimatta, tai sitten juuri ehkä siksi\nKumma kyllä, mutta noiden saksalaisten kanssa on yllättävän helppo tulla toimeen. Riu Garoessa heitä paljon majailee, ja muutamaa poikkeusta lukuunottamatta ovat olleet mukavaa porukkaa. Onneksi kirjoitin aikanaan YO-kirjoituksissa pitkän saksan, jolloin muutama sana kangerteltavaa saksaa ja edes yritys saa heidätkin lämpenemään keskusteluun. Tosin englannilla loppujenlopuksi aina mennään. Mutta jos suoraan heille englantia puhut, luulevat sinua britiksi ja kohtelu on tympeämpää. Ihan vaan vihjeeksi.\nLa Paz on minunkin suosikkipaikkani Cruzissa. Sieltä asunnon aikanaan vuokraan tai jopa ostan, jos siltä tuntuu.\nViime vuonna huomattiin, että Tajinasten kämppiä löytyy Airbnb:n kautta.\nEspanjalaisnainen omisti ainakin kolme vierekkäistä kämpää, joita vuokrasi sitä kautta. Oli hiukan eri käsitys tuosta Airbnb:stä aiemmin.\nEli jos olette etsimässä, tsekatkaa tuokin.\nNyt syksyn aikana Puerto de la Cruziin saapuvat ja saapuneet matkailijat, sekä talviasukit voisivat kertoa kokemuksiaan asuntoasioista tähänkin osioon, jotta ne olisi helpompi löytää, kuin vaikkapa "höpinät" osiosta. Esim. Sotiksellahan oli vuokrakämpässään jotain ongelmia jääkaapin suhteen. Jälkipolvet todennäköisesti haluaisivat mielellään lukea, miten asia ratkaistiin ja kenen toimesta. Myös muihin asintoasioihin liittyvät tilanteet kiinnostanevat monia.\nPäivittäkää tietioanne ja kokemuksianne asuntoasioista tähän osioon. Aika monihan on jo Puerto Cruziin saapunut. Nostan ketjua siksi, että joku älypää nostelee 10-12 vuotta vanhoja ketjuja vain kiusaksi tänne etusivulle.\nAntigue, ajattelinkin kirjoittaa vähän näistä asuntoasioista. Tänään vaan on ollut ihan hurja kiire meillä. Koko päivä kun meni kaupungilla, lähinnä seurakuntalaisten parissa. Miehestä leivottiin heti kättelyssä srk:n nettisivujen päivittäjä. Ne kun eivät olleet ajantasalla, koska hommia on liikaa samoille ihmisille. Saa nyt nähdä, minkä verran sitä itse jaksaa, koska eihän tämän täällä asumisen ole tarkoitus olla yhtä matlanlentoa. Sopivasti jotain puuhaa kuitenkin...\nAsuntoasiaa sitten: Ihmettelimme vähän tätä osaksemme saamaa ylenpalttista ystävällisyyttä vuokraemännän taholta. Hän oli jopa varannut meille pakastimeen 5 litraa vadelmia! Ja kaikkea kaunista tänne kotiin, josta jo tuolla kerroinkin.\nTänään täkäläinen vakiasukas rouva srk-kodilla kertoi, että me suomalaiset olemme kaikkein halutuimpia vuokralaisia. Siistejä ja ajallaan maksavia. Mukava kuulla!\nTäällä meillä on koti aina siivottu kun tulemme. Kaikki liinavaatteet, yms. ovat pesulan jäljiltä pakkauksissa, että voi huoletta ottaa käyttöön. Tästä vuokralainen maksaa 50e ja se on mielestämme oikein hyvä käytäntö. Me siis maksamme tuon sitten, kun keväällä täältä lähdemme, vaikka oltaisi miten hyvin siivottu. Kuten ollaankin. Mutta ammattisiivooja käy täällä huolehtien sitten kaikesta.\nJoillakin on varmaan erilainen systeemi.\nOn ihanaa asua täällä Puertossa! Säätkin sopivat meille mitä parhaiten!\nKoetan minäkin kirjoittaa näistä jatkossa muutaman jutun. Jos meinaa oikeasti täältä kämpän ostaa, on ostajan markkinat. Saksalaiset ja näköjään myös jopa suomalaiset, on ehtineet ikään, jolloin on pakko luopua. Ne markkinat on vaan täällä, ei netissä. Kun on täällä ja on aikaa, on mahdollisuus bongata todella potentiaalisia kohteita. Viimeksi tänään emäntä loihi minulle lausumaan: "Mitään et osta!"\nJoo. Tuota olen miettinyt. Nythän minun se kämppä kannattaisi sieltä ostaa. Sitten vaan pitkäaikaiselle vuokralle ja joku toinen maksaisi sen puolestani. Meillä myös tuo "hallitus" on samaa mieltä, ettei mitään osteta. Kuitenkin hän toitottaa täällä räntäsateessa lähes joka päivä, että olisi valmis muuttamaan Puerto Cruziinvaikka samantein. Katteli jo työpaikkaakin sieltä. Ota noista selvää...\nTiedoksi kaikille, että Facebookiin on perustettu ryhmä nimeltä "Tietopaketti Kanariansaarista". Sinne toivotaan tietoa mm asuntoasioista. Jos jollakulla sellaista on niin postatkaa niitä tälle palstalle, mutta myös faceen, jossa se tavoittanee enemmän lukijoita.\nEn oikein tiedä naamakirjasta mitään, kun en ole siellä ja kuuntelen minäkin siellä esiintyviä asioita emännän tulkkauksella. En kuitenkaan usko, että se myytävien kämppien potentiaali, jonka olen näkevinäni, tulee toistaiseksi näkymään facebook’ssa. Nämä vanhukset, jotka ikänsä puolesta on pakotettuja myymään Puerton kämpänsä ei ole naamakirjassa ja jos joku ulkopuolinen menee sen kämpän luvatta internetin ihmemaailmaan laittamaan, ei tule sieltä löytäneelle saamaan kovinkaan hyvää statusta ostajaehdokkaana. Varsinkaan saksalaisilla ei ole taloudellinen pakko myydä sitä kämppää ja ne vahtii sutena, ettei tutut naapurit saa jotain inhokkeja laatuyhteisöön.\nTuonne naamakirjaan, johon en itsekään kuulu, tai siis ryhmään mistä mainitsin pyydetään laittamaan myös vinkkejä asumisesta yleensä ja vuokraamisesta. Ei siis pelkästä ostotapahtumasta. Vaikka allekirjoittaneelle nekin vinkit ovat tervetulleita.\n1.lenkillä tänään tsekattiin Tajinasten myytävien kämppien tarjontaa ulkoseinäilmoitusten perusteella. Se osoittautui olemattomaksi. Silti kauppa on käynyt tai sitten keväällä myynnissä olleet on vuokralla. Huippusesonki alkaa kuukauden vaihteessa ja sitten näkee, ilmaantuuko kyltit taas talojen seiniin. Siinä Riu’sta alaspäin katselin parvekeistujia, jotka oli nähtävissä ja ne oli sarjaa 80+. Joten ne, jotka ei mene välittäjille, saanee joulusesongiksi tutun, sukulaisen tai lapsen ”välittäjäksi”. On sitten kiintoisaa nähdä joulukuun tilanne. Myös lähes kaikki talot, jotka La Paz’ssa on olleet pitkään myynnissä, on poistaneet myyntikylttinsä.\nNe teistä, jotka tuntee espanjalaista omistuskulttuuria, tietää, mitä siitä seuraa, jos talo saadaan ”vallattua”. Niinpä omistajat tekee yleensä kaikkensa, että joku luotettava kämpässä asuu, kun itse ei ole paikalla.\nSotis tuolla toisessa ketjussa kuittasi minulle, että epäilisin Puerton vanhusten olevan siinä mielessä ”kyvyttömiä”, ettei pääse liittymään naamakirjaan. Kysymys ei ole siitä. En ole saksalaisen kulttuurin erityisasiantuntija, vaikka olenkin Saksassa ja Itävallassa viettänyt vuosia lomiani. Selitän tässä vielä siis tuota naamakirjattomuutta. Kun sen invaasion alkuvaiheessa selvitin itselleni, etten liity, luulin olevani yksin poikkeava. Sitten, pikku hiljaa paljastui, että meitä on muitakin. Niitä löytyi ihan lähipiiristäkin. Kun otanta oli melkein tilastollisesti riittävä, näin kausaalisen syy-yhteyden -siis olin näkevinäni.\nTajinastessa asui viereisessä kämpässä viime vuonna saksalaispariskunta, jotka oli lähempänä 80. Olivat vuosia asuneet Taoron mäellä talossa, mutta olivat nyt jaloistaan kuulemma niin huonoja, että olivat siirtyneet alemmaksi. Isäntä oli tyypillinen saksalainen jääräpomo. Soitteli, ehkä skypellä, arkisin sihteerille päivittäin, jolloin sai tiedon, mitä mm. on sähköpostissa ja mihin tarvitsi vahvistuksen, mitä vastata. Keskustelusessio oli sen verran äänekäs, kaiuttimella, että jouduin sitä väkisin kuuntelemaan. Idea oli, että tyttö Saksassa hoiti kaiken rutiinin pois ja vaivasi pomoaan vaan oleellisella.\nTuo asia muinoin kärjistyi Japanissa jopa siihen, ettei isot pomot pitäneet edes kännykkää mukana. Se oli orjakapula alaisille.\nKumpikaan edellisistä ei ole kyvyttömyyttään tavoittamattomissa. Se on valinta, jonka he suorittavat. Siksi et saa yhteyttä suoraan omistajiin, ellet kuulu ainekseen, jota ei ole esisuodatettu ostajaehdokkaista. Jos olet ”valittu”, joudut ihan itse esittäytymään kyllä sille omistajalle. Suomalaisen euro ei silloin välttämättä saksalaiselle ole saksalaisen euro.\nSelvennykseksi: Edellä kuvattu ei ole se syy, miksi minä en kuulu naamakirjaan. Sen selittäminen ei kuitenkaan kuulu tälle palstalle. Saksalaisesimerkki kuuluu, koska ne on tyypillisesti niitä omistajia ja vanhoja.\nMinkä takia muuten jouduitte kahdeksi viikoksi Casablancaan majoittumaan. Onko asuntonne remontissa vai mistä on kyse.\nFacesta jotakuinkin sitä mieltä, että turha kapine.\nKysymys on tavallaan, joskin eri tavalla, samasta asiasta; isoraha on vielä paikalla\nOkei. Asunto on siis käytössä. Onko kyseessä omistaja vai joku vuokralainen, joka poistuu "talveksi" muualle. Pääasia kuitenkin, että hyvän asunnon olette löytäneet. Samaan pitäisi pyrkiä itsekin. Jotenkin toi hotellielämä, kuukaudenkin ajan, kun siivoojat kolistelevat aamuseitsemän jälkeen käytävillä välillä rassaa. Mutta kysymys kuuluu edelleen oma vai vuokra.\nSelitin asiaa tuolla toisessa ketjussa. Se, että "pääset" vuokralaiseksi, riippuu pitkälti kandidaatista. Samoin jatko...\nVastasin sulle siihen ketjuun. Noinhan se on. Paikka auringossa on ansaittava. Myös suositukset auttavat. Onneksi olen aina kuulunut siihen joukkoon, jonka kanssa on helppo tulla toimeen ja osaan olla uskottava.\nVastaustasi seurasi jo siinä toisessa ketjussa "löyhähdys". Meillä on muuten yks vahvuus, joka on harvinaisuus, koska sillä sektorilla asiat on voittopuolisesti toisinpäin. Toimii nimittäin käänteinen ikärasismi. Me taidetaan vaikuttaa eläkeläisinä "luotettavilta". Lapset -siis alle 50v, askarruttaa senioreita\nEikä muuten oo edelliset vuokralaisia! Ei oo, tossa kämpässä, vuokralaisia ole ollut kun yks per vuosi ja ne ei todellakaan vaihdu joka vuosi.\nOn sitten ilmaantunut niitä myynti-ilmoituksia kämpistä. Oli San Fernandossa, on Duranzossa ja La Paz’ssa heti Retamasta Roblesillekin on talo myynnissä, toki muitakin. Ei se kumminkaan, josta oli Antiguen kuva, mutta yks’ niistä, jotka oli viime sesongissakin.\nOn niitä, joko ne on huomaamattomampia, kyltit, tai silmä on taas tottunut. Riittää bongattavaa...\nKoska annoin täysin väärän kuvan ”kiinteistökaupoista”, tai sitten se sesonki vaan alkoi, korjaan tämän nyt. Myynnissä on kämppiä, paljon ja ihan hillittömiäkin. Ihan sama logiikka, kuin La Paz’ssa toimii myös ylempänä, esim. San Nicolás-alueella. Näköjään myös englantilaiset myy, vaikka voittopuolisesti myyjät kuuluu saksalaiseen kategoriaan.\nJust nyt uskon, etten osta täältä ikinä minkäänlaista kämppää. Koko kaverini viime kevään luento on iskostunut tajuntaan. Hypoteesi muuttui paradigmaksi. Ihan samaa kämppääni vuokraisin kyllä, innokkaan tyytyväisenä.\nEdit. Nuo trollaukset poistettu\nMiksi kaksi edellistä "asiantuntijaa" (trollia) eivät kirjoittaneet neuvoja tai omakohtaisia kokemuksia siitä asunnon hankinnasta. Niistä neuvoista olisi varmasti enemmän iloa palstalle, kuin tuosta turhasta kateellisten länkytyksestä ja saivartelusta.\nSenverran heidän saivarteluunsa kantaa otan, että tiettyihin osoitteisiin ei suomessakaan pääse edes rahalla vuokralle tai omistajaksi, kun ympäristö(iso raha) saattaa vaatia tietyn statuksen tai suositukset asunnon saamiseksi. Sama pätee Puerto Cruzissakin, La Pazin "parhailla" paikoilla, missä varakkaat saksalaiset vaativat asukkaalta tiettyä statusta tai tunnettavuutta, jotta asunto vaihtaa omistajaa tai vuokralaista. Ei tarinointiin sen kummempaa liity. Eläkepappa La Pazissa asuvana tietää varmasti, mistä puhuu.\nLisää tarinoita omasta asunnon hankinnasta Puerto Cruzissa sensijaan otamme, siis me kaikki Puerto Cruzin ystävät ilolla vastaan.\nLast edited: 09.12.2016\nTiedoksi asuntoasioista kiinnostuneille: Täällä Puerton La Pazissa ei todellakaan tarvita mitään "statuksia".\nTulette vaan etsimään itsellenne mieleisen ja budjettiinne sopivan kämpän. Simppeli homma.\nMe suomalaiset olemme suosikkeja näissä asioissa!\nLöytyy huippuhienoista vähän vaatimattomampiin ja kaikkea siltä väliltä. Melkein päivittäin on puhetta näistä vuokra-asuntojen hinnoista, neliöistä, mukavuuksista, jne...kun uutta väkeä saapuu kaupunkiin.\nKaunis ja lämmin päivä taas tänään. Vähän liian hyvä kotityöpäiväksi, mutta nekin pitää välillä tehdä. Onneksemme ei ole pihatöitä, vaan talkkari huolehtii kaikesta! Pihahommia sitten taas Suomessa...\nP.S. Me kaikki täällä La Pazissa asuvat tiedämme jo aika paljon. Eikä vain se yksi papparainen.\nRauhaisaa viikonvaihdetta jokaiselle!\nLasted edited by : 12.12.2016\nJatkan vielä vähän tästä teemasta. Aamulla, kun istutaan lasiterassilla kahvilla, käynnistyy prosessoriohjattu puutarhan kastelujärjestelmä. Niitä on ainakin kaksi, eri itsenäistä järjestelmää. Terassi meillä on Suomessakin, mutta kastelujärjestelmä kotimaassa olemme me. Sitä huomaa funtsivansa ”mitähän toikin maksaa”. Sähkön hinta, jota pohdin pyöritellessä lämpöpumppuja, on ehkä 3-4-kertaa se, mikä Suomessa. Veden hinnasta mulla ei oo käsitystä, mutta ei voi olla ihan halpaa.\nIsompi juttu tässä on, että jos tämänkin kaiken jättää välinpitämättömän humanistin käsiin, lopputulos lienee kauhea. Näitten systeemien ymmärtäminen kysyy sitä funtsimista ja fysiikan ymmärtämistä.\nJos nyt jollakin on poskettomasti rahaa, eli pystyy maksamaan -täällä tosin lähes verottomasti, urakoitsijajoukon suorittamasta ylläpidosta ja sähköstä, vedestä, viemäröinnistä, jne, infran pyörittäjille, nyt on markkinat. Täältä saa hillittömän kokoisia kämppiä nyt, kun vanha isoraha lähtee. Silloin kannattaa sitten oikeasti pohtia, että jos on enemmän tilaa, kuin 300 neliötä tms, niin mitä se tarkoittaa. Vekkuli juttu on kanssa se, että jos infra, sen ökykämppäsi edessä menee uusiksi, mitä se tarkoittaa residenssin omistajalle -siis täällä.\nLisää asuntoasiaa pukkaa heti Eläkepapan viestin perään. Raportti ylläpidolle lähti tästäkin viestistä, kuten noista aikaisemmistakin. Eiköhän trollimme viestit poistu viimeistään Maanantaina. Katkeruus ja kateus eivät ole kauniita asioita, niinkuin fiksuimmat kykenevät huomaamaan.\nOlisiko asuntoasioihin mitään lisättävää. Siis muillakin kuin Eläkepapalla, jonka viesti sisälsi paljon asiaa omistamisen vaikeudesta ja varsinkin kalleudesta noilla paremmilla alueilla Puerto Cruzissa. Tuon luettuani on pakko todeta, että isoa asuntoa en La Pazista aio ostaa, jos nyt yleensä ostankaan. Hyviäkin neuvoja kun asian suhteen olen saanut. Kiitos niistä asiallisista viesteistä.


YEL-vakuutus eli yrittäjän eläkevakuutus | Vertaayrityslainat.fi\nMitä YEL- vakuutus tarkoittaa?\nYEL- vakuutus on yrittäjän eläkevakuutus, joka antaa yrittäjälle sosiaalisen turvan. Eläkevakuutus ei pelkästään määritä yrittäjän eläkettä, vaan antaa turvaa, jos yrittäjän toimeentulo laskee, hän joutuu työttömäsi tai sairastuu. Yrittäjän eläkevakuutus myös oikeuttaa yrittäjän perheen perhe-eläkkeeseen, jos yrittäjä menehtyy yritystoiminnan aikana. YEL:n perusteella lasketaan myös äitiys-ja isyyspäiväraha.\nYrittäjän eläkevakuutus eli lyhenne YEL-vakuutus on lakisääteinen eli lain perusteella pakollinen vakuutus, jonka yrittäjän tulee ottaa kuuden kuukauden sisällä yritystoiminnan aloittamisesta, jos siihen vaadittavat ehdot täyttyvät.\nKenen tulee ottaa YEL-vakuutus?\nYEL- vakuutuksen ehdot täyttyvät, jos:\nolet 18 – 67-vuotias\ntyöskentelet itse yrityksessäsi\nyrityksen toiminta on kestänyt yhtäjaksoisesti vähintään neljä kuukautta\ntyötulosi ovat vuoden aikana yli 8063,57 euroa (2021)\nolet yksityinen elinkeinoharjoittaja (toiminimiyrittäjä)\ntyöskentelet puolisosi yrityksessä\nolet avoimen yhtiön yhtiömies, kommandiittiyhtiön vastuunalainen yhtiömies tai kevytyrittäjä.\nYEL- vakuutus koskee myös sivutoimista yrittäjää, jos yllä mainitut ehdot täyttyvät. Osakeyhtiössä yrittäjäksi katsotaan henkilö, joka toimii yrityksessä johtavassa asemassa. Yrittäjä omistaa yksin yli 30 % tai joka yhdessä perheenjäsenten kanssa omistaa yli 50 % osakkeista tai äänimäärästä.\nHuom. yrittäjällä voi pakollisen yrittäjän eläkevakuutuksen (YEL:n) lisäksi olla vapaaehtoinen eläkevakuutus, mutta se ei poista pakollisen eläkevakuutuksen ottamista. Yrityslaina ei vaikuta myöskään vakuutukseen.\nMiten YEL-vakuutus lasketaan?\nYEL – vakuutus lasketaan yrittäjän arvioimasta työtulosta. Työtulo on määritelmä, minkä yrittäjä laskee omalle työpanokselleen. Työtulo ei ole yrityksen liikevaihto, palkka mitä yrittäjä maksaa yrityksestä tai yrittäjän verotettava tulo vaan rahamäärä, joka lasketaan sen mukaan kuinka paljon yrittäjä tekee yrityksessä töitä ja miten hän arvioi oman osaamisensa. Työtuloa miettiessä kannattaakin miettiä, kuinka paljon kyseisestä työstä maksettaisiin kohtuullista palkkaa ulkopuoliselle työntekijälle. Kyseinen työtulo määrittää, kuinka suurta eläkettä yrittäjä myöhemmin tulee saamaan ja kuinka suuri sosiaaliturva yrittäjällä tarvittaessa tulee olemaan.\nYrittäjän kannattaa laskea YEL-laskurilla, miten arvioitu työtulo vaikuttaa sosiaaliturvaan ja miten ehdotettu työtulo vaikuttaa vakuutusmaksujen suuruuteen.\nEhdotettuja YEL – laskureita:\nVarma – YEL -laskuri\nElo – YEL -laskuri\nIlmarinen – YEL-laskuri\nVeritas – YEL -laskuri\nVuonna 2021 YEL-vakuutusmaksu on alle 53-vuotiaille ja yli 62-vuotiaille yrittäjille 24,10 prosenttia ja 53-62 -vuotiaille 25,60 prosenttia vahvistetusta työtulosta. Vakuutusmaksuprosentin vahvistaa vuosittain sosiaali- ja terveysministeriö (STM). Aiheesta lisää Eläketurvakeskuksen sivuilla.\nYEL- maksuun vaikuttaa yrittäjän työhistoria, ikä sekä maksukuukausien määrä. YEL-maksut ovat verovähennyskelpoisia. Vakuutusmaksut maksaa joko yrittäjä itse tai yritys. Maksut voi vähentää kokonaisuudessaan maksajan verotuksesta.\nVoiko YEL- vakuutukseen tehdä muutoksia?\nKyllä voi. Jos yrittäjän työpanokseen tulee muutoksia, on järkevää tehdä YEL – vakuutukseen muutoksia vastaamaan todellista tilannetta. Työtuloarviota voi muuttaa koska vain , mutta ei koskaan takautuvasti. Yrittäjän tulee ilmoittaa muutoksista eläkevakuutusyhtiölle, josta hän on vakuutuksen ottanut.\nMiten YEL- vakuutusta maksetaan?\nYEL-vakuutusmaksut voidaan maksaa useassa erässä. Yrittäjä voi maksaa vakuutusmaksut kuukausittain, joka toinen kuukausi, neljännesvuosittain, puolivuosittain tai kerran vuodessa.


Lakkaa lakkaamatta: Marmorimaista\nKynsillä on väri, josta en normaalisti tykkää eli violetti. Tämä on kyllä silti kiva sävy, eikä väri näytä kynsillä yhtään niin huonolta kuin esimerkiksi vaatteissa. Tällä kertaa kynsiin meni aikaa varmaan kolme tuntia. Hoidin kerrankin kynnet kunnolla ennen lakkausta: ensin öljykylpy kymmenisen minuuttia, sitten viilaus ja käsien pesu. Tämän jälkeen käytin Essencen Cuticle Removeria ja sillä lähti kyllä paljon töhnää kynsinauhoilta ja kynneltä. Kynsinauhat ei ole vielä ennen olleet näin nätit ja siistit, ihan huippua! Otin myös käyttöön uuden korjaavan aluslakan, joka myös tasoittaa kynnen pintaa. Näistä tulikin mukavan tasaiset, jos ei lasketa pieniä kuoppia, joita ei hyvälläkään lakalla piiloon saa.\nPohjalle lakkasin uutta Essencen violettia ja täytyy sanoa, että paras lakka ikinä. En ole koskaan ennen lakannut näin loistavalla lakalla. Lakka levittyi kynnelle helposti eli koostumus oli ihan täydellinen. Lakka ei valunut lainkaan kynsinauhoille ja sen sai juuri siihen kohtaan kuin halusikin. Kaksi kerrosta riitti peittävyyteen.\nLaitoin violetin pohjan päälle Inm:n pikakuivattajaa ja tapahtui jotain todella outoa! Kynsiin tuli mattamainen, huurteinen pinta, mutta vain osittain ja joihinkin kynsiin. En keksi tälle mitään muuta selitystä kuin sen, että mun sormet oli ihan jäässä. Se kai jotenkin aiheutti huurtumisen. Huurretta ei kuitenkaan enää huomaa, että kaipa se lähti pois käsien lämmetessä.\nKoristelakaksi valitsin pinkin Essencen, jota en vielä ollut ehtinyt kokeilla. Tiputin pisaran lakkaa kartongille ja dippasin siihen kelmua. Sitten töpöttelin keskimmäiset kynnet kelmupallerolla. Pinnasta tulee näin hauskan marmorinen. Tässä kohtaa mietin kauan, että miten jatkan koristeluja, kun mikään ei tuntunut sopivan. Tein dotting toolilla pilkkuja ja läiskäisin niiden keskelle kukkatarran. Kukka on pinkin lakan kanssa samaa sävyä, mutta pinkki lakka on violetin päällä niin tumma, että nyt kukat näyttää ehkä vähän erillisiltä. Ihan kivat kynnet, muttei mikään mestariteos. :)\nPohja: Essence Amazed by you\nKoristelut: Essence I ♥ Brasil, Kiss Nail Art hopea\nEnail 5. syyskuuta 2015 klo 18.11\nKiva lakkaus! Tuo on kyllä kivan sävyinen violetti! Pinkki sopii hyvin sen kaveriksi :)\nMee 5. syyskuuta 2015 klo 20.22\nKiitos, on kyllä kiva sävy! :)\nKatarooma 5. syyskuuta 2015 klo 18.41\nOnpa nätit! <3\nDaniela 5. syyskuuta 2015 klo 21.15\nTosi hienot kynnet, näissä on kaikki mistä tykkään: lilaa ja elmukelmulla töpötelty "marmori"!\nMiten teet öljykylvyn?\nMunkin pitäis varmaan kokeilla cuticle removeria koska en ole koskaan kokeillut sen takia kun aattelen että mul on niin siistit kynsinauhat. Kai niistä kuitenkin lähtis vaikka mitä möhnää haha :D essencellä kai oli cuticle removeria, täytyy ostaa sitä seuraavalla tuuri-reissulla :D\nMee 5. syyskuuta 2015 klo 21.33\nOi kiitos, kiva kun osui kohdilleen! :) Ihan siis vaan laitan huoneenlämpöistä (jotkut kai lämmittää?) oliiviöljyä kippoon ja pidän yhtä kättä siellä kerralla siten, että sormenpäät peittyy. Jotain kymmenisen minuuttia taisin jaksaa odotella per käsi. En enää muista, kauanko pitäisi lillutella, mutta varmaan mitä kauemmin sen parempi. Välillä hieron kevyesti öljyä kynsiin ja kynsinauhoihin. Joskus annan öljyn olla kynsillä vielä toiset kymmenen minuuttia, mutten enää pidä kättä purkissa. Yritän tehdä kerran viikossa tämän, mutta ei varmaan ois haittaa useamminkin. Ja en siis tiedä, onko tämä oikea tapa. :D\nNiin, en tiiä lähtiskö jotain, jos on muutenkin kynsinauhat kunnossa. :D Mä oon vaan niin laiska odottamaan niiden pehmenemistä ennen lakkailua, jolloinka ne ei kunnolla irtoa ja painu paikoilleen, joten niistä jää myös aina jotain jämiä sinne tänne. Tämän aineen avulla pääs jotenkin syvemmälle kynsinauhaan ja sai oikeasti ne painettua ja putsattua kunnolla ilman, että sattui yhtään. :) Mulla on just toi Essencen versio.\nNena Sofia 5. syyskuuta 2015 klo 21.46\nOijoi, nää on ihanat! <3 Itsekin vähän vierastan violettia, hassua että ollaan nyt molemmat lätkitty kyseistä väriä samaan aikaan kynsille :D\nMee 5. syyskuuta 2015 klo 21.52\nKiitos! :) Joo, hassua kyllä, miten sattukin :D Ehkä se on tää tuleva syksy, kun violettikin alkaa kelpaamaan.\nSofia Keitaanranta 6. syyskuuta 2015 klo 16.33\nTosi mageen näköiset! En yleensä tykkää hirveästi liilasta mutta noi on kyllä hienot! :)\nMee 6. syyskuuta 2015 klo 16.44\nKiitti! :) Joo, muhunkaan ei oikein lila iske, mutta kynsissä se olikin yllättävän kiva!\nSatsuli 9. syyskuuta 2015 klo 15.11\nOih ku hienot! Siistin pinnan oot saanu aikaan tuolla marmoroinnilla! :)\nMee 9. syyskuuta 2015 klo 15.40\nKiitos paljon :) Tuli kyllä ihan kiva pinta lopulta!


Kirjoittajat 10 Subredditit kirjoitusvinkkien löytämiseen / bloggaaminen | Parhaat verkkokehitysoppaat.\nKotisivu » bloggaaminen » Kirjoittajat 10 Subredditit kirjoitusvinkkien löytämiseen\nKuten Maya Angelou sanoi: "Ei ole suurempaa tuskaa kuin kannattamaton tarina.” Olen varma, että jokaisella, joka lukee tätä, on ollut suunnitelmia kirjoittaa, olipa se tarina henkilökohtaisista sankarillisista hyödyntämisistä, hämmästyttävistä unelmista tai elämänkokemuksista. Useimmat meistä pidättyvät kuitenkin a kirjallisen kokemuksen puute ja a yleisen ajatuksen puute siitä, miten kirjoittaminen todella toimii.\nNäiden kahden tekijän lisäksi on kolmas keskeinen tekijä: mahdollisuuden harjoittaa harjoittelua. Jos olet etsivät ohjausta ja ohjausta auttaa ottamaan kirjoitustaitosi seuraavalle tasolle, katso enää Reddit. Se on koti monille yhteisöille ja jopa enemmän tilaajille edistää, kritisoida ja rohkaista toisiaan olemaan sana.\nSeuraavassa on 10 kirjallista subredditsiä, jotka jokaisen kirjoittajan tulee tilata.\n1. / r / kirjoittaminen\n/ R / kirjallinen subreddit on yleinen kirjoituskeskus, jossa käsitellään kirjallisuusprosessia. Se on, jos käyttäjät lähettävät ehdotuksia, vinkkejä ja mitä tahansa kirjoitukseen liittyviä asioita ja keskustelevat redditorsistä. Se on täydellinen paikka "kirjoittaa” vaihdetta.\nTuolla on viikoittainen kritiikkilanka joka on tahrattu subredditin yläreunassa, jos haluat muiden lukevan työsi. Lyhyesti sanottuna / r / writing on paikka, jossa voit jakaa vinkkejä, uutisartikkeleita, ja mitään liittyvät kirjallisuuteen että yhteisö voi lukea ja nauttia.\n2. / r / Hävittäjät\nTämä erityisesti subreddit on omistettu työsi puretaan, armottomasti. Ongelma useimmat lukijat ovat sitä mieltä, että he pitävät kiinni arvostelusta - lähinnä siksi, että he ajattelevat, että he eivät pysty siihen, koska ne eivät ole itse kirjailijoita.\nTämän vuoksi kirjoittajien on vaikea kehittää itseään, koska ne ovat usein useammin pehmustettu pehmeällä kommentilla. Tämä subreddit antaa sinulle mahdollisuuden olkaa työtänne arvostettuna kaikella rehellisyydellä ja skeptisyydellä, jota kirjoittaja ansaitsee.\n3. / r / kirjoituskirjoitukset\nWriting Prompts on ehkä suosikkini kirjoittaminen subreddit. Se on kasvualue luoville kehotuksille ja novelleille - ja monta kertaa redditors löysi itsensä kirjoittamalla täyspitkät romaanit ja julkaistaan tämän yhteisön vuoksi.\nJos sinulla on luova mieli, joka sinun on asetettava irti, siirry tähän subredditiin päivittäin ja yritä kirjoittaa omia tarinoita, tai kohota ideasi tarinalle toisten rakentaa. Kuka tietää, tässä saattaa olla vain tarina, jota etsit kirjoittaa koko ajan?\nJotkut kirjallisen teoksen tärkeimmät osat ovat epäilemättä merkkejä. Kirjailijalla voi olla virheetön kirjoitustyyli, mutta jos merkit ovat tasaisia ja ilman ulottuvuutta, pala tulee olemaan yhtä ikimuistoinen kuin lentää seinälle.\nTämä subreddit keskittyy merkkien kehittämiseen, joka tarjoaa alustan vaihtaa kritiikkiä ja ehdotuksia kun se tulee uskottavien merkkien rakentaminen.\nTämä koskee kaunokirjailijoita, jotka haluavat rakentaa omaa maailmaa sen sijaan, että käytettäisiin tosiasiallisia paikkoja, lähinnä fantasia- ja tieteiskirjailijoita varten. Maailmanrakennus on tärkeä tekijä näille kirjoittajille, se on maailma, jossa heidän hahmot liikkuvat.\nTämä subreddit on täydellinen paikka keskustella tällaisista asioista - todellisesta maailmanrakennuksesta, johon liittyy perustetaan säännöt äskettäin syntyneestä maailmasta pienimpiin tiedot, jotka saattavat vaikuttaa koko tonttiin tarinasta.\nJokainen kirjailija kohtaa poikkeuksetta kirjoittajan lohkon ennemmin tai myöhemmin. Se on kaikkein kauhea asia, jonka jokainen kirjailija voi kokea. Kuvittele, että olet täynnä ideoita, vain huomatakseen, että mitä tahansa kirjoitatte vain ei näytä virtaavan, tai ehkä yksinkertaisesti sinulla ei ole "mehua"” pitää kirjaa.\nTämän subredditin tarkoituksena on motivoida kirjoittajia pitämään kirjallisesti, löytämään mojo ja lopulta pääsemään kirjailijan lohkon läpi.\n7. / r / Käsikirjoitus\nJos etsit olla televisioverkon kirjailija tai haluat vain kirjoita elokuvalle, / r / Käsikirjoitus on paikka sinulle.\nTäällä voit keskustella käsikirjoituksista, tekniikoista, jakaa ja löytää resursseja, ja pohjimmiltaan on iloinen aika puhua kaikesta, joka liittyy käsikirjoitukseen.\nVaiheen kirjoittaminen on itse taidetta. Näytelmäkirjailijat voivat jakaa työnsä ajatuksia ja kritiikkiä varten, lähettää resursseja muille ja mielenkiintoisia artikkeleita keskustella ja puhua yleensä kaikesta, joka liittyy näyttämötaitojen maagiseen maailmaan.\nJa kun olet tehnyt edelliset subredditit ja olet keksinyt oman käsikirjoituksesi, voit lähettää sen täällä Rehellinen keskustelu, ehdotukset ja kritiikki. Tämä on paljon samankaltainen kuin / r / DestructiveReaders subreddit, vain skripteille (mutta voit myös lähettää postin skriptiisi / r / DestructiveReaders-ohjelmassa maksimi valotus).\nJokaisen kirjailijan unelma on julkaistaan. Sinun täytyi luottaa siihen, että se tapahtuisi - ja joudut rohkeita monia tuskallisia ja katkera hylkäämisiä ennen kuin lopulta pidätte mestariteoksen käsissänne. Useimmat kirjoittajat eivät edes päässeet niin pitkälle.\nNykyään internetin ja enimmäkseen Amazonin takia riippumattomien kirjoittajien voi nyt vapauttaa tarinansa maailmalle ilman byrokratiaa.\nBonus: Genre-spesifiset subredditit\nUseimmilla kirjoittajilla on tämä erityinen markkinarako, jota he tuntevat kaikkein miellyttävimmiltä - heidän todellinen genreensä niin sanotusti. Agatha Christiella oli mysteeri- ja rikosromaaneja, Edgar Allan Poe oli kauhun isä, Christopher Moorella on taito komediaa varten - ennemmin tai myöhemmin jokainen kirjailija löytää oman tyylinsä.\nJotta voit kehittää kehitystyötä minkä tahansa genren parissa, on olemassa useita subredditejä, jotka voivat vastata tarpeisiisi.\nLisävihjeenä voit siirtää muita subreddittejä niin kauan kuin noudatat sääntöjään. Yleensä pienemmät subredditit kuten edellä mainitut eivät saa paljon huomiota ellet ohjaa lukijoita niihin. Ristipostitus lähettää yksinkertaisesti alkuperäisen viestisi linkin toiselle alihankinnalle.\nKirjoittaminen on kaunein tapa menettää itsesi. Se synnyttää uusia maailmoja, hahmottaa hahmoja ja tarinat, jotka niin kiehtovia, saatat menettää nukkua vain ajatellen sitä. Jokainen, jolla on unelma, voi kirjoittaa, he tarvitsevat vain vähän polttoainetta, joka pitää intohimoa, tukea, käytäntöä ja säilyvyyttä..\nNyt kun sinulla on lähtökohta, johon haluat kirjoittaa kirjoitustarpeesi, voit vapaasti kerro meille kommenteista omasta kokemuksestasi ja menestyksestäsi kirjailijana.\nKirjoitusvinkki Miten löytää oikea aihe\nWWDC 2017 - kaikki mitä tarvitset\nKirjoittaminen Web-vinkkejä ja yhteisiä virheitä


Janakkala, Joroinen ja Seinäjoki ovat Suomen liikkuvin kunta -kilpailun finalistit | Suomen Kuntaliitto / Finlands Kommunförbund\n3.12.2021 12:14:03 EET | Suomen Kuntaliitto / Finlands Kommunförbund\nKuntaliiton, Urheilugaalan ja opetus- ja kulttuuriministeriön yhteistyössä järjestämässä kilpailussa etsitään tänä vuonna kuntaa, jonka kuntalaisten liikunnallisen elämäntavan vahvistamisessa on huomioitu kestävä kehitys.\n- Hakemukset osoittivat, että kunnissa tehdään erittäin tärkeää ja monipuolista työtä kuntalaisten liikunnallisen elämäntavan tukemisessa. Sen rinnalla kunnissa vahvistetaan yhtä aikaa myös ekologista, sosiaalista ja taloudellista kestävyyttä, toteaa erityisasiantuntija Mari Ahonen-Walker.\nVoittaja julkistetaan tammikuussa Urheilugaalassa\nSuomen liikkuvimman kunnan titteliä tavoitteli tänä vuonna 17 kuntaa, joista Urheilugaalan palkintolautakunta vahvisti kolme finalistia. Finalistikunnissa kunnan eri toimialojen välinen yhteistyö on luonteva osa arkea, yhteistyötä tehdään yritysten sekä vireän yhdistyskentän kanssa. Lisäksi valittujen kuntien toiminnassa nousee esiin vakuuttava ja omaleimainen kehittämistyö.\n- Finalistien valinta oli haastavaa, sillä vaikka hakemuksia oli tänä vuonna ehkä hieman aiempaa vähemmän, hakemukset olivat kauttaaltaan laadukkaita, Ahonen-Walker arvioi.\nKaikilla nyt julkistetuilla finalisteilla oli kuitenkin erityisiä vahvuuksia.\n- Janakkalassa on todella monipuolista toimintaa kestävän kehityksen viitekehyksessä, Joroisissa toteutuu hyvin pienen kunnan resurssiviisaus ja Seinäjoella puolestaan on strategista, pitkän tähtäimen tekemistä. Kaikkia finalistikuntia yhdistää kuntalaisten aktiivisuuden ja omaehtoisen tekemisen laaja-alainen mahdollistaminen, summaa Ahonen-Walker.\nSuomen liikkuvin kunta -kilpailun voittajan valinnasta vastaa Urheilugaalan suuri raati. Voittajan valinta julkistetaan Urheilugaalassa 13.1.2021.\nErityisasiantuntija Mari Ahonen-Walker, mari.ahonen-walker@kuntaliitto.fi, 050 452 6433


En osaa sanoa, miks just nyt tekee mieli kirjoittaa tästä kyseisestä aiheesta kirjoitus, (varsinkaan kun tämä asia ei minua nyt niin palavasti vielä koskekaan, vaikka 20 tulee kohta ikämittariin)\nmutta ehkä mitään täsmällistä syytä ei tarvita.\nTärkeä asia kuitenkin, ainakin minulle. Ja uskon että myös monelle muulle.\nSatuin selailemaan nettiä (ylläri) ja Facebook heitti eteeni tällaisen, ehkä vähän humoristisen eikä niin vakavan kirjoituksen aiheesta.\nVaikka kyseessä onkin nyt nainen.com, pystyin kuitenkin samaistumaan lähes jokaiseen näistä mainituista kohdista.\nSiinä olen kyllä eri mieltä, että näitä asioita kannattaa sanoa naiselle, joka ei lasta halua, koska siitä syntyy keskustelua ja mahdollisesti ehkä ymmärrystä, miksi jotkut eivät halua pullautella lapsosia ulos itsestään. :D\nOttakaa kantaa kommenteissa!\nTässä omat mielipiteeni.\n1. “Tulet muuttamaan mielesi.”\nNiin. On myös vaiettu asia, että jotkut lapsen hankkineet vanhemmat muuttavat mielensä, mutta lapsi on jo maailmassa ja siitä on otettava vastuu. Suurin osa näistä vanhemmista ei saa tukea, koska eivät uskalla puhua siitä, että katuvat lapsen hankkimista. Ihminen voi muuttaa mielensä monista asioista. Tuntuu vähän siltä, että tässä yhteiskunnassa lapsettomuus on yleensä enemmän harkittu asia kuin lapsen hankkiminen, koska ihminen kokee joutuvansa oikeasti puolustelemaan kantansa muille ihmisille. Eikö kumpikin ratkaisu ole ihan validi? Eikö kaikilla pitäisi olla mahdollisuus tehdä se ratkaisu joka on itselle paras?\n2. “Mutta kuka pitää sinusta huolen, kun olet vanha?”\nTässä kohtaa yhdyn alkuperäisen kirjoituksen kommenttiin: vanhainkoti. Suomessa ei kauhean moni vanhus asu lapsiensa luona, vaan vanhainkodissa tai jossain muussa laitoksessa.\n3. “Etkö halua jättää perintöä?”\nOttaen huomioon sen, että ainoa oikea olemassa oleva hetki on nykyhetki, perinnöllä ei mielestäni ole juurikaan merkitystä. Mutta jos haluaisin jotenkin erityisesti jättää jotain perintöä tähän maailmaan, haluaisin sen olevan hyviä tekoja ja ystävällisyyttä, rakkautta kaikkia ihmisiä kohtaan huolimatta siitä, ovatko he sukua minulle vai eivät. Yhteiskunta ei tule muistamaan minua kuitenkaan enää sadan vuoden päästä, joten elän mieluummin nykyhetkeä ja itseäni varten.\n4. “Mutta lapsen syntymä on ihme!”\nTotta, elämä on ihme. Mutta synnytys on kammottava ja pelottava asia, jota en itse halua ikinä kokea. Jos joku tykkää, niin kaikin mokomin.\n5. “Et voi koskaan tietää mitä todellinen rakkaus on, ennen kuin pitelet omaa lastasi käsivarsillasi.”\nSuurin osa vanhemmista yrittää täyttää omilta vanhemmiltaan jäänyttä emotionaalista aukkoa hankkimalla oman lapsen. Siitä on "todellinen rakkaus" kaukana. Eikö ole hirveän itsekästä tuoda tähän maailmaan itsenäinen, tunteva ja ajatteleva olento vain siksi, että voisit itse tuntea "todellisen rakkauden"? Totta kai jokainen ansaitsee rakkautta ja sen haluaminen on ihmiselle täysin normaalia, mutta tuon rakkauden jahtaaminen ja hakeminen lapsen kautta on mielestäni epäreilua, lapselle haitallista ja väärin. Ja miten tähän yhtälöön sopivat sitten ystävät ja seurustelukumppanit/puolisot? Juu, en mä teitä oikeasti rakasta, koska en tiedä vielä mitä "todellinen rakkaus" on. Katsotaan sit uudestaan kun hankin sen lapsen.\n6. “Mutta lapset tuovat niin paljon iloa elämään!”\nVarmasti. Niin tuo moni muukin asia. Esimerkiksi hiljaisuus. Sitoutumattomuus. Voit lähteä kotoa milloin haluat, minne haluat. Myös harrastukset ja työ voivat tuoda paljon iloa elämään, ja niille jää enemmän aikaa, kun ei ole lapsia. Jokainen tykkää erilaisista asioista. :)\n7. “Lapsien saaminen muuttaa elämän!”\nNiin muuttaakin. Ja tämä on yksi syy miksi en halua lapsia. Totta kai kaikki muuttuu koko ajan, eläminen on muutosta itsessään. Mutta lapsen saamisen fyysiset ja henkiset muutokset ovat sitä luokkaa, että niistä saattaa olla enemmän vaivaa ja murhetta, kuin iloa. Tiedän itse olevani hirveän herkkä ahdistumaan näin paniikkihäiriöisenä, ja tiedän että voisin myös helposti sairastua masennukseen joko raskauden aikana tai sen jälkeen.\n8. “Haluat kyllä lapsen kun huomaat, että biologinen kellosi tikittää.”\nVarsinkin tämä lausahdus kiehauttaa ainakin mun veret aivan välittömästi! Ihan kuin sillä, mitä ajattelen ja tunnen, ei olisi mitään merkitystä, kun "biologinen kello" alkaa tikittämään. Ei ihminen ole mikään kone! Jotkut ihmiset haluavat tehdä asioita sen takia, että niiden takana on joku ideologinen merkitys ja arvo, eikä pelkästään luonnon asettama tavoite. Don't get me wrong, luontoäiti on mahtava ja on erittäin kiehtovaa, miten luonto toimii ihmisessä, mutta haluan tehdä asioita sen takia, että niillä on minulle jokin itse ymmärtämäni merkitys. Luonto saa antaa minulle viitekehykset missä toimia, mutta haluan käyttää myös sitä uskomatonta kapasiteettiä mitä ihmisen tietoisissa aivoissa on.\n9. “Mutta lapsesi rakastaa sinua ehdoitta!”\nLapselle vanhempi on koko maailma ja totuus suurimman osan elämäänsä! Se ei ole ehdotonta rakkautta, vaan melkeinpä pakotettua rakkautta, jota on pakko olla että selviytyy. Suurin osa aikuisistakaan ei osaa rakastaa muita (saatika itseään) ehdoitta. Ja tahdon käyttää kaiken energiani sen harjoittelemiseen.\n10. “Miksi ei?”\nIhan hyvä ja ytimekäs kysymys. Toisaalta on hassua, miten esimerkiksi pieneltä tytöltä ei kysellä, miksi hän HALUAA lapsia, voihan mieli vielä muuttua moneen kertaan. Tässä yhteiskunnassa se, että on lapsia, omakotitalo ja pihamaa, on normi, joten tietystikään sitä ei kyseenalaisteta. Pitäisikö? Varsinkin kun meitä ihmisiä on jo niin paljon, että maapallo hengittää äärirajoillaan.\nEn tietenkään ole lapsia tai lapsia haluavia vastaan, jokainen saa päättää itse miten elää elämäänsä. :)\nToivottavasti onnistuin antamaan ajattelemisen aihetta.\nLuen mielelläni kommentteja jos niitä innostutte laittamaan.\nHyvää kesänalkua kaikille, nauttikaa lomasta ja muistakaa käyttää aurinkorasvaa! ~\nTunnisteet: aikuisuus lapset lapsettomuus mielipide vanhemmuus vapaus


Booking.com : luksushotellia alueella Pest\n→ 11 759 majoituspaikkaa\nluksushotellit kohteessa Pest\nEtsi luksushotelleja kohteessa Pest\n3 767 majoituspaikkaa\nErinomainen 4 911 arviota\nViiden tähden Corinthia Hotel Budapest sijaitsee Nagykörút-kadulla ja tarjoaa ilmaisen pääsyn sen Royal Spa -tilaan. Danubius Hotel Gellért\nHyvä 5 644 arviota\nIhastuttavaa jugendrakennustyyliä edustava vuonna 1918 avattu vaikuttava Gellért-hotelli sijaitsee Tonava-joen rannalla Gellértinvuoren juurella, samassa rakennuksessa kuin maailmankuulu Gellért-spa. Continental Hotel Budapest\nLoistava 2 872 arviota\nContinental Hotel Budapest on vuonna 2010 avattu 4 tähden hotelli, joka sijaitsee entisen Hungaria-kylpylän tiloissa suojellussa jugendrakennuksessa. The Aquincum Hotel Budapest\nHyvä 3 581 arviota\nAquincum Hotel Budapest sijaitsee Tonavan Budan puoleisella rannalla. Se on Arpad-sillan läheisyydessä Margitinsaarta vastapäätä. Hotellilta pääsee helposti Budapestin keskustaan. Prestige Hotel Budapest\nErinomainen 2 808 arviota\nNeljän tähden Prestige Hotel Budapest sijaitsee kunnostetussa historiallisessa rakennuksessa kaupungin keskustassa, 200 metrin päässä Tonavasta ja 300 metrin päässä Ketjusillalta. Hotel Moments Budapest\nEnsiluokkainen 2 969 arviota\nHotel Moments Budapest tarjoaa tyylikkäitä huoneita, wellness-tilat ja ravintolan paikan päällä. Hotelli sijaitsee Budapestin kuuluisalla Andrássy út -kadulla, 200 metrin päässä valtionoopperasta. Boscolo Budapest, Autograph Collection\nErinomainen 1 753 arviota\nBoscolo Budapest, Autograph Collection sijaitsee tyylikkäässä 1800-luvun rakennuksessa Budapestin keskustassa oopperan ja Andrássy-bulevardin lähellä. Danubius Grand Hotel Margitsziget\nTodella hyvä 2 389 arviota\nErinomainen 1 501 arviota\nBudapestin keskustan historiallisella palatsialueella sijaitseva Hotel Palazzo Zichy Budapest tarjoaa vapaan pääsyn saunaan ja kuntokeskukseen. Kempinski Hotel Corvinus Budapest\nErinomainen 2 865 arviota\nVain 700 metrin päässä Széchenyin ketjusillalta ja Pyhän Tapanin tuomiokirkolta sijaitsevassa Kempinski-hotellissa on useita ravintoloita, ylelliset ilmastoidut huoneet ja sisäuima-allas. Kaikki luksushotellit kohteessa Pest


Dekaanin esitys akateemiselle rehtorille kliinisen opettajan, patologia, erityisesti neuropatologia, tehtävään otettavasta henkilöstä: Tiedekuntaneuvoston kuuleminen\nItä-Suomen yliopiston johtosäännön 10§:n 5 momentin, kohdan 9 mukaan dekaani tekee ehdotuksen rehtorille kahdeksi vuodeksi tai sitä pidemmäksi ajaksi professorin tehtävään valittavasta ja opetus- ja tutkimushenkilöstön neliportaisen uramallin vakituiseen tehtävään sekä vakinaistamispolun tehtävään valittavasta tiedekuntaneuvostoa kuultuaan.\nItä-Suomen yliopiston Lääketieteen laitoksella, kliinisen lääketieteen yksikössä on ollut haettavan kliinisen opettajan (patologia, erityisesti neuropatologia) tehtävä toistaiseksi.\nTehtävää haki määräaikaan mennessä yksi hakija: LT, dosentti Tuomas Rauramaa. Lääketieteen laitos esittää 5.11.2020 päivätyssä esityksessään (liite), että Tuomas Rauramaa nimitetään po. kliinisen opettajan tehtävään toistaiseksi 1.1.2021 alkaen.\nKliinisen opettajan palvelussuhteeseen valittavalla tulee olla soveltuva tohtorin tutkinto. Erityisestä syystä kliiniseksi opettajaksi voidaan valita erikoislääkärin tai erikoishammaslääkärin tutkinnon suorittanut taikka erikoislääkärin tai erikoishammaslääkärin oikeudet omaava. Lisäksi kliinisellä opettajalla tulee olla hyvä opetustaito (johtosääntö 31§).\nYliopiston opetus- ja tutkimustehtävää hoitavalta vaaditaan, että hän hallitsee sen kielen, suomen tai ruotsin, jolla hänen on annettava opetusta (Asetus 770/2009). Tiedekunnan dekaani myöntää erivapauden yliopistoasetuksen kielitaitovaatimuksiin (johtosääntö 33§).\nTuomas Rauramaa on valmistunut patologian erikoislääkäriksi vuonna 2012, suorittanut neuropatologian lisäkoulutusohjelman vuonna 2015 ja lääketieteen tohtorin tutkinnon vuonna 2016 Itä-Suomen yliopistosta. Hänelle on myönnetty patologian, erityisesti neuropatologian dosentin arvo vuonna 2016 Itä-Suomen yliopistosta. Ansioluettelo liitteenä.\nTiedekunnan dekaani on päättänyt 9.11.2020, että Tuomas Rauramaalta ei vaadita opetusnäytettä.\nItä-Suomen yliopiston toimivaltamääräyksen (1.1.2017) mukaisesti dekaani tekee esityksen neliportaisen uramallin mukaisen toistaiseksi täytettävän tehtävän, pl. professorit, täyttämisestä akateemiselle rehtorille.\nEsitys Tiedekuntaneuvosto käsittelee esityksen.


onnellisuus – ennustajatarinoi.fi\nby Rita - August 16, 2021 July 4, 2021\njatkoa kirjoitukseen: Syyt tapahtuminen takana.\nEhkä todella tarvitsee jotain uutta, joka muuttaisi tilanteita – uusi asunto, uusi asuinpaikka, uusi auto, enemmän palkkaa – tietysti ne voivat parantaa olosuhteita. Mutta muutos ei ole ehkä pysyvä. Kuitenkin mitä, jos tutkisi sitä, mitä pinnan alla alitajunnassa tapahtuu syvemmällä tasolla.\nKun keskittyy vain ulkoisiin asioihin unohtaa sydämen tasolla olevien tärkeiden asioiden huomioimisen. Huomaa mihin on ollut elämässään tyytymätön, koska kun on saavuttanut sen, minkä luuli olevan tärkein asia niin onkin taas olemassa jokin uusi asia, jota tavoittelee.\nHuomaa, ehkä pakenevansa ihmissuhdetta, joka muuttui hankalaksi tai asuinpaikkaa, johon on tyytymätön. Miettii ehkä enemmän sitä, miksi jokin tapahtui ja kuinka sen ratkaisee ilman pakoa tilanteesta. On todella aika pysähtyä ja kääntää huomio sisimpäänsä ja oivaltaa, ettei ulkoinen muutos ole se, joka tuo onnellisuutta, onnea.\nKun olet oivaltanut sen, mitä pakenet voit alkaa sallia muutokset syvemmällä tasolla. Tämä voi olla kovaa ja hankalaa aluksi, varsinkin jos olet niin tottunut syyttelemään ulkoisia olosuhteita ongelmien alkulähteeksi.\nLuota siihen, että ratkaiset ongelmat syvemmällä tasolla ja se tapahtuu luonnollisella tavalla, kun oivallat kaiken olevan jo sinussa ja sinulla.\nSinä olet onnellisuus.\nby Rita - August 13, 2021 July 4, 2021\nSyyt tapahtuminen takana\nIhmisen rajoittunut järkeilevä mieli toimii aika yksinkertaisella ja rajallisella tavalla. Kun tuntee olevansa onneton ja mikään asia ei oikein suju elämässä, mielen rajallisuus astuu kuvaan ja miettii, että jos vain jokin määrätty asia, vain yksi tai kaksia erityistä asiaa muuttuisi elämässä, kaikki olisi silloin hyvin elämässä.\nSaattaa keskittyä yhteen asiaan, jonka olisi muututtava ja sitten velloo tässä ainoassa asiassa ja valittaa sen puutetta tai unelmoi, kuinka kaikki muuttuu, kun se on saavutettu. Kuitenkin ei oivalla pinnan alla olevia oikeita syitä, ei tunnista niitä ja ne jäävät silloin ilman oikeaa osoitetta.\nKun oivaltaa, että onnellisuus, onni ovat oikeastaan illuusiota. Ne liittyvät Atlantiksen aikaiseen mielihyväkeskuksen luomiseen. Mielihyväkeskus oli luomus, jolla saatiin ihmiset orjuutettua, alistettua ja tekemään töitä enemmän palkkion toivossa, joka annettiin työpäivän päätyttyä. Tuo oli todella loistava luomus ja se pysyy tiukasti paikoillaan, kunnes pohtii ja tutkii niitä todellisia syitä, jotka ovat piilossa pinnan alla.\nSiitä lisää seuraavassa kirjoituksessa 16.8.